text:
Kamampuhan tim méngbal Kosta Rika diladénan ku tim méngbal Yunani. Ti mimiti babak kahiji dibuka, dua tim silih serang, teu anéh lamun loba kasempetan pikeun ngagulkeun bal ka gawang lawanna séwang-séwangan. Ngan hanjakal lobana kasempetan ieu henteu jadi gul. Babak kahiji ditutup kalawan euweuh gul anu dijieun.
Nincak ka babak kaduana, dua tim angger bisa silih serang kalawan imbang. Dina lebah dieu, tim méngbal Kosta Rika leuwih ti heula bisa ngagulkeun bal ka gawang Yunani. Dina menit ka-52 pamaén Kosta Rika, Bolanos mapay sisi katuhu lapang tukang Yunani anu saterusna ngoperkeun bal ka Bryan Ruiz anu geus ngajanteng di lebah kotak pinalti. Teu antaparah deui, Ruiz najong bal operan ka jero sisi gawang Yunani anu henteu bisa dicegah ku kiperna. 1-0 pikeun Kosta Rika.
Ieu kasempetan disusul ku kasempetan séjénna. Ngan hanjakal henteu bisa dijadikeun gul.
Dina menit ka-66, kaayaan robah pisan sanggeus pamaén Kosta Rika, Oscar Duarte dibéré kartu konéng pikeun kadua kalina sanggeus nyilakakeun Holebas. Atuh pamaén Kosta Rika ngurangan jadi sapuluh urang. Kusabab kitu, Yunani bisa leuwih anteb deui dina nyerang ka gawang Kosta Rika. Sababaraha kasempetan dibeunangkeun ku pamaén Yunani pikeun ngagulkeun bal ka gawang Kosta Rika. Ngan hanjakal henteu jadi waé. Kakara dina menit-menit panungtungan, Yunani bisa males gul Kosta Rika. Bal hasil najong Fanis Gekas bisa ditepak ku kiper Kosta Rika, ngan hanjakal bal téh nyampeurkeun ka Sokratis Papastathopoulos anu langsung diasupkeun ka gawang jadi gul. Jadi waé gulna 1-1. Nepikeun ka béak waktuna henteu robah.
Tatandang diteruskeun kana babak tambahan. Hanjakal henteu aya deui gul anu bisa dijieun. Gul angger 1-1.
Tungtungna mah pikeun nangtukeun saha anu meunangna kudu diteruskeun kana babak adu pinalti. Tilu urang pamaén anu najong bal ti dua tim bisa ngalaksanakeun tugasna kalawan alus. Celso Borges, Bryan Ruiz, Giancarlo Gonzales ti tim Kosta Rika bisa dibales ku Kostas Mitroglou, Lazaros Christodoulopoulos, jeung Jose Holebas. Ngan hanjakal tajongan kaopatna ti Joel Campbell henteu bisa dibales ku Fanis Gekas anu tajonganana bisa ditepak ku kiper Kosta Rika, Keylor Navas. Panajong Kosta Rika kalima Michael Umana bisa ngasupkeun bal kalawan mulus. Tatandang dipungkas ku gul 5-3 pikeun Kosta Rika.


c: text/html

text:
Heinrich Rudolf Hertz
Heinrich Rudolf Hertz (22 Fébruari 1857 – 1 Januari 1894) nyaéta saurang fisikawan Jerman anu manggihan pangiriman énérgi listrik tina dua titik tanpa kabel.[1] Panimuanana anu paling mutakhir nyaéta electric charge jump.[1]
Ngranna diabadikeun dina satuan frékuénsi hertz. Hertz (simbul: Hz) nyaéta unit satuan internasional pikeun frékuénsi.[1] Kecap Hertz dipilih pikeun ngahargaan jasa Heinrich Rudolf Hertz kana kontribusina dina widang éléktromagnétisme.[1] 1 Hertz ari dasarna mah hartina hiji gelombang per detik. Ieu unit téh bisa dipaké pikeun gnukur naon baé anu sipatna periodik.[1] Contona: frékuénsi jam nyaéta 1 Hz.[1]
Persamaan pikeun éléktromagnétisme anu dimekarkeun ku James Clerk Maxwell ti taun 1856 nepika 1873 nunjukkeun yén gelombang éléktromagnétik téh disababkeun ku osilasi tina electic charge jeung propagate dina kecepatan cahaya.[2] Maxwell ngira-ngira yén cahaya téh mangrupa gelombang éléktromagnétik jeung wangun lian tina radiasi anu boga panjang gelombang leuih pondok atawa leuwih lila.[2] Hertz ditetepkeun pikeun nyiptakeun gelombang éléktromagnétik kalawan maké alat anu ngembangkeun pétélan osilasi.[2] Dina taun 1888 anjeunna ngahasilkeun, ngadetéki, jeung ngidéntifikasi naon anu ku urang kiwari disebut gelombang radio[2]. Herts ogé nilikan yén pakakasna bisa nyieun pétélan seuneu anu leuwih alus upama beunang ku radiasi ultraviolet, akibat tina fénoména anu disababkeun ku foton fotolistrik énérgik ngetok electron tina beungeut logam.[2]

robotstxt: allowed

filter: keep


text:
Tengah poé. Morérét. Hanaang. Nyelang lohor ka imah. Anjog. Suwung. Kamana indung barudak? Mapag Si Bungsu ka sakola kitu? Kojéngkang kana kulkas. Gustiii! Emmh, aya ku ngarti éta manéhna. Rujak cuka ngabagug sabaskom. Rujak cangkaléng sarantang. Sirop Marjan beureum. Hemmh. Gidig nyokot gelas. Bingbang. Rujak cuka atawa cangkaléng? Kedewek nyiukkan rujak cangkaléng. Sacéntong-sacéntong. Cuuur, ditinyuh sirop Marjan beureum. Dikocék-kocék. Cetrék ngahurungkeun TV. Gék dina sofa. Regooot! Ngageleser. Nyecep ngalantisan tikoro tuhur. Kareueut. Gumerentes: Nuhun Geuliis! Katarimakeun ieu rujak cangkaléngna.
Teu kanyahoan ti tadina. Mang Saca geus aya gigireun. Nepak taktak. "Geus kabadé ti anggalna lah Lo!" ngagerendeng "Tangtu moal jauh, judulna 'Rejeki Poho Puasa' nya!" pokna, ngaléos bari ngahéhéh.


text:
Hasil Pencarian
Hasil pencarian untuk kata kunci bandingkeun (7)
- SAHA ARI URANG SUNDA TEHH.R. Hidayat Suryalaga
23 Jul 2003 - 10:57 pm
Hiji waktu nu geus kalaiwat dina riungan para tokoh Urang Sunda jeung sawatara anggota DPRD Prop. Jabar basa ngabahas "milih pigupernureun/wagup Prop. Jabar", ti antara anu hadir aya nu nanyakeun ka anggota DPRD Prop. Jabar tea, saha jeung nu kumaha anu disebut SUNDA teh. Ti antara anggota DPRD Prop. Jabar nu aya harita saurang oge taya nu bisa nerangkeun kalawan jentre. Ieu kaaayan teh ngagambarkeun yen wawakil rayat Sunda teh dina buktina mah henteu apaleun kana saha jeung naon anu diwakilanana. Estu pikasediheun pisan. wawakil urang Sunda teu ngartieun kana saha jeung naon ari SUNDA teh.
- Misi Seni Ka Luar Negri, Antara Potensi Jeung PromosiKu: Nano S.
7 Jan 2003 - 12:20 am
Taun genep puluhan mun aya misi seni kasenian Sunda ka luar negri, biasana sok diwakilan ku seni tari, pangpana tarian karya ti Tjetje Somantri. Nu jadi panangkesna ti Jawatan Kabudayaan, salaku lembaga pamarentah nu gede wibawana ka balarea, pangpangna keur para seniman. Para penari anu dipilih keur jadi anggota misi kesenian, tangtu wae lolobana para penari anu sok latihan ti Jawatan Kabudayaan, kitu deui para pangrawitna (nayaga). Kusabab eta misi kesenian teh digabung jeung kesenian daerah sejen, anggotana biasana tara pati loba, komo pangrawitna mah dipilih nu pokona bae. Upamana juru kendang, rebab, jeung sabaraha urang tambahanana. Kakuranganana sok dibantuan ku seniman Jawa, anu biasana leuwih kumplit anggotana. Ngaran misi kesenian sok disebut misi kesenian kepresidenan, sebab ieu kagiatan teh mangrupa wakil nagara Indonesia, dina ngarakutkeun hubungan jeung nagara luar, kaasup upaya mintonkeun kabinangkitan kasenian di Indonesia anu Bhineka Tunggal Ika. Salian keur kagiatan misi seni ka luar negri, ti Jawa Barat oge remeh ngeusian acara di istana negara keur ngahibur para tamu ti luar negri. Para penari anu sok mindeng di istana negara, biasana sok meunang landihan penari istana.
- NADOMAN NURUL HIKMAH, DARAS I (bagian 2)Al Baqarah (Surat Kadua) - Ayat 19 d/k 30
20 Dec 2002 - 1:11 am
11. CAHAYA KILAT SAJORELAT (:2/19) - rhs, 2 Syawal 1421 H
- Pareng leumpang tengah peuting, poek mongkleng sepi jempling,
ngadadak baranyay kilat, serab kilat sajorelat.
- Jelebet sorana tarik, dunya eundeur rek tibalik,
tinggorowok tingkoceak, asa kiamat ngadadak.
- Gelap dor-dar tingjelegur, dunya asa arek lebur,
nu munapek tingjarerit, sieun maot jadi mayit.
- Careurik aluk-alukan, anak bojo dicalukan,
tapi taya nu nembalan, hayang salamet sorangan.
- Kitu misil nu munapek, leumpang ngatog di nu poek,
uyup-ayap rungah-ringeuh, hatena tagiwur riweuh.
- Nu munapek lolong hate, teu apal goreng jeung hade,
cilaka estu cilaka, nu munapek ka naraka.
- Alloh Nu Maha Ngamurba, ngamurba ka sadayana,
sadaya mahluk Mantenna, Alloh Nu Maha Kawasa.
- Pareng leumpang tengah peuting, poek mongkleng sepi jempling,
- BASA INDUNG PITUDUH PIKEUN HIRUP APANJANG-APUNJUNGKu: Drs. R.H. Hidayat Suryalaga
13 Jun 2002 - 7:00 am
Upami urang nengetan sareng ngalenyepan "hariring indung" dina rumpaka di luhur ku urang bakal karaos pisan, ayana rupi-rupi rasa: harepan, kanyaah, kaiklasan, cita-cita, du'a ti nu jadi indung ka putrana nu jadi jimat manah kembang soca pupunden ati ibu ramana. Ti nalika jabang bayi aya dina lebet kandungan keneh, nu jadi indung mah parantos galecok "sasauran" sareng putra nu dikandungna, basana teh: "Utun-Inji, jabang bayi, masing lulus-banglus, berkah salamet, jauh balai-parek rejeki, pait daging pahang tulang. Amit-amit jabang bayi, ulah rek saturut-turutna, ari lain turutaneun mah, ulah sadenge-dengena ari lain dengekeuneunana, ulah satenjo-tenjona ari lain tenjoeunana, ulah saomong-omongna ari lain omongkeuneunana.
- HAMBURGER, BASO, YAKINIKU JEUNG SINDANG RERETKu: Achmad Roestandi
26 Feb 2002 - 2:32 am
Kiwari kasaksian ku sarerea, dahareun anu khas Sunda mimiti kasilih ku dahareun bangsa deungeun, kayaning baso, siomay, bapau, hamburger, fried chicken, yakiniku, sabu-sabu, tempura jeung sabangsana. Sedengkeun lotek (ketang bisa jadi baheula mah lotek ge lain khas Sunda, da ngaranna ge bau-bau Cina, ngan ku proses akulturasi jeung asimilasi ayeuna geus jadi kadaharan khas Sunda), karedok, angeun haseum, sarupaning papaisan, pindang, opak sanajan aya keneh nu ngajual tapi di kota mah geus eleh ku kaolahan deungeun-deungeun. Malah sigana mah, barudak Sunda ayeuna, boa-boa geus moal wawuheun kana cuhcur, angleng atawa gurandil teh.


text:
Aya Bogo sosobatan jeung Bajing. Unggal poé éta dua sobat téh sok silih geroan silih tanya cageur henteuna.
Dina hiji poé, Sakadang Bajing téh katarajang gering, nyeri beuteung. Tuluy ménta tulung ka Sakadang Bogo, pangnéangankeun jambu nu asalna ti kebon kagungan Raja.
Sakadang bogo tuluy menekung neneda ka Pangéran hayang meunang pituduh kumaha akalna sangkan bisa meunang piubareun.
Kersaning nu Maha Kawasa ras baé Sakadang Bogo téh inget, yén unggal poé ka talaga téh aya nu ngala cai, piwarangan Kangjeng Raja. Barang éta tukang ngala cai datang sarta nyiuk gentong ka jero talaga, ngan geblus baé Sakadang Bogo abus kana gentong kabawa ka karaton.
Sadatangna ka karaton, cai tina gentong téh dicicikeun kana hiji jamban gedé. Barang reup peuting sabot di karaton keur meujeuh simpé, Sakadang Bogo mucunghul ti jero cai, rarat-rérét niténan kaayaan sabudeureun jambangan.
Kabeneran teu jauh tina jambangan aya hiji bokor perak, eusina jambu anu geus ruhruy arasak. Gancang Sakadang Bogo hanjat, tuluy ngaheungheum jambu hiji, geus kitu gajleng luncat, abus ka jero gentong paranti ngala cai téa, kebeneran eusi kénéh, nyangkrung aya cai sésa.
Isukna ginceng deui éta gentong téh dibawa ku tukang ngala cai ka sisi talaga. Barang éta gentong disiukkeun, Sakadang Bogo gura-giru bijil, terus néangan sobatna, Sakadang Bajing anu keur gering.
Sakadang Bajing rumanggieung turun tina dahan caringin nu ngaroyom kana talaga, mapagkeun Sakadang Bogo anu ngirim piubareun. Harita kénéh jambu téh dihuapkeun. Dadak sakala Sakadang Bajing cageur deui sabihari.
Pareng dina hiji waktu, Sakadang Bajing gera-gero ka sobatna. Pohara reuwaseunana lantaran kasampak Sakadang Bogo keur aduglajer kokocopokan dina liangna.
“Tulung! Tulung! Pangnéangkeun ati buaya, kuring téh teu kuat ieu ati nyanyautan!” pokna.
Sakadang Bajing ngahuleng mikiran paménta sobatna. Ras manéhna inget yén di hiji leuwi aya buaya anu pohara galakna. Naon waé nu ngaliwat ka éta leuwi tangtu dicaplok. Jelema gé euweuh nu wani ngaliwat ka lebah dinya. Ari di sisi leuwi téh aya tangkal kalapa anu buahna keur meujeuhna meuhpeuy.
Gajleng-gajleng Sakadang Bajing luluncatan mapay-mapay tatangkalan muru tangkal kalapa di sisi leuwi. Datang-datang terus baé ngaliangan buahna hiji. Geus molongo bus manéhna abus ka jero.
Kalapa nu geus dikorowot téh gubrag baé ragrag jeung bajingna ka jero leuwi. Gep disamber ku buaya diteureuy buleud.
Sanggeus aya di jero beuteung buaya, Sakadang Bajing bijil tina jero kalapa terus rumpu-rampa néangan ati buaya. Sakadang Buaya ngagoak: “Aduh, ieu jajantung aing nyeriii!”
“Alah, ieu bayah aing nyeri pisan!”
“Ih, geuning lain atina,” ceuk Sakadang Bajing. Terus dipapay deui ditéangan. “Aduh, ieu ati aing nyeriii!” ceuk buaya basa atina kakoét ku bajing.
Ngadéngé kitu, ngan gewewek baé digégél ati buaya téh nepi ka sapat. Buaya sakarat bajing kaluar tina sungut buaya, terus ka darat luluncatan mapay tatangkalan urut tadi. Ati buaya diubarkeun ka sobatna nepi ka cageurna deui.***


text:
NYERENKEUN PANGANTEN
السلام عليكم ورحمة الله وبركاته
الحمد لله الذى احل النكاح وندب اليه وحرم السفاح ووعد عليه (اما بعد)
وقال الله تعالى :ومن ايته ان خلق لكم من .........الاية
Langkung tipayun urang sami-sami haturken puji syukur alhamdulillah ka Alloh robul ghofur anu parantos nyiptakeun badan sakujur anu jadi modal tafakur anu kadituna ngabuahken jadi syukur.
Sholawat miwah salamna mugia ku Alloh di kucur sareng di kocorkeun ka Nabi anu gelar hamba anu seueur syukur sahingga janten titel anu mashur ku Alloh robull gopur.
Oge teu hilap ka kulawargi sohabat katut urang sadayana anu riung mungpulung tur bongkok ngaronyok dina ieu tempat mudah-mudahan kakepretan sareng ka cepretan ku rohmat ti anjena sehingga urang sadayana ka kurung ku safa’atul udzma anjena engke di nyaumil qiyamah, Amin ya Alloh ya robal alamin.
Hadirin rohimakumulloh….
Para hadirin para tatamu uleman wabill khusus bapa……selaku sohibul bet sinareng walina calon panganten istri anu ku simkuring di pihormat, simkuring ngadeg dina ieu tempat kalayan ngabantun asmana calon panganten pameget anu wastana cep…..kalayan digiring ku ibu sinareng ramana teu kakantun wargi sinareng tatanggina dongkap ka dieu teh anu jauh-jauh di jug-jug anggang-anggang di teang teu aya sanes :
1.Seja nyanggaken silaturahmi ku bapa…..sakulawargi.
2.Simkuring bade nyuhunken I’tidar anu di bungkus ku sasadu ka bapa sohibul bet hususna sareng ka tatamu uleman pada umumna seja nyuhunken di hapunten hususna simkuring pribadi sinareng rombongan ti pihak calon panganten pameget sok bilih aya kecap atanapi kicep kirang mernah sok komo bangkar warah kirang tata titi sinareng duduga peryogana simkuring sareng rombongan seja nyuhunken dihapuntena sakali deui qolbu jembar ku kama’lum manah jembar ku pangampura da ma’lum simkuring mah urang kampung bau lisung teu apal naon anu di sebut etika sareng kasopanan, ma’lum simkuring mah nu di anggap kota teh kotakan nu di anggap pasar teh pasir ku margi kitu bapa sohibul bet sareng tatamu uleman bade ngahapunten ka abdi sareng rombongan sadayana? Hatur nuhun, anu terahir simkuring sareng rombongan dongkap ka ieu pasamoan teh tos ka ma’lum sinareng ka mafhum ku sadayana nyaeta bade ngajajapken calon panganten pameget anu wastana cep…..anu ieu ka tinggal jisimna ku urang sadayana, leres ieu pun anak teh dijajapken ku sepuh ku wargi katut tatanggina ieu teh tawis kanyaah sareng ka melang ka anjeuna, leres ieu pun anak teh jangkung harunggung siga gunung galunggung tapi lain berarti luhur ku elmu loba pangabisa ditingali tina ka dewasaan siga anu tos dewasa tapi saleresna mah tebih tina buktos sinareng ka ayaannana, ku margi kitu simkuring nitip kalayan asmana sepuh calon panganten pameget saatosna engke di istrenan sareng di akadan ku panghulu petugas ti KUA tos janten putra bapa nyalira
Punten ieu pun anak teh pang didikeun, pang jeujeuhken, pang ngawarahkeun siang sinareng weungina ma’lum pun anak teh ukur ageung kahoyong wungkul da buktosna mah sepi ku pangarti sepa ku pangabisa boh dina bag-bagan agama atawa darigamana.
Terahir ti simkuring sateuacan mungkur dina ieu pasamoan bade ngiring ngadu’a ka Alloh anu maha kawasa mudah-mudahan rumah tanggana pun anak engke di jantenken rumah tangga anu mawadah warohmah tur sakinah sarindeut saigeul sabobot sapihanean ka cai jadi saleuwi ka darat jadi salogak kacai ngajak susuci kadarat ngajak babarengan sholat.
اللهم الف بينهما كماالفت بين ادم وهوى وكما الفت بين ابراهيم وسره وكما الفت بين يوسف وجليخى ياالله وكما الفت بين سيدنا محمد صلى الله عليه وسلم وخديجة الكبرى وكما الفت بين على وفطيمة الزخرى ربنا حبلنا من ازواجنا وذريتنا قرة اعين واجعلنا للمتقين اماما
Bobot pangayon timbang taraju leuleus jeujeur liat tali nyanggakeun paneuda hapunteun kasadayana.
بارك الله لك وبارك عليكما وجمع بينكما فى خير والله الموافق الى اقوام الطريق
والسلام عليكم ورحمة الله وبركاته


text:
bismilaahirrohmanir rohim,
Assalaamualaikum wr. wb..
Hadirin anu kusimkuring dipikahormat, sateuacanna hayu urang panjatkeun puji sareng syukur ka gusti Allah SWT. Anu atos maparinkeun rahmatna ka urang sadaya dugi ka tiasa kumpul ditempat ieu. Henteu hilap, shalawat sarta salam urang curahkeun ka Nabi Muhammad SAW, kulawargana, sahabtna, sareng umatna nepi ka akhir zaman.
Langkung ti payun sim kuring ngahaturkeun nuhun ka pihak panitia anu parantos masihan waktos kanggo sasanggem dina acara peringatan hari kemerdekaan republik indonesia anu ka 73 ieu.
Bapa Kapala Sakola, miwah Bapa sareng Ibu Guru, Kitu deui sakumna rerencangan sakola sadaya anu ku simkuring dipikadeudeuh, Dinten ieu, dina raraga paturay tineung Alhamdulillah, urang tiasa patepang dina rarangka meling patepang taun kamerdekaan nagara urang anu ka 73.
Peryogi ka uninga, seueur pisan pengorbanan anu tos di pasrahkeun ku para pejuang urang kapungkur dina melaan kamerdekaan nagara indonesia. Ku kituna urang, salaku generasi muda penerus bangsa tos sakeudahna neruskeun perjuangan para pahlawan urang, ku jalan diajar anu giat ngawujudkeun cita-cita pikeun ngajadikeun kahirupan bangsa indonesia anu lewih hade ajang kahareupna.
Sajabina ti eta, seueur keneh hal-hal anu tiasa ku urang lakukeun dina rangka mengisi kemerdekaan ieu. Sapertos, ngajauhan diri tina pangaruh narkoba, jauhan pergaulan bebas, ngahindarkeun tauran, sarta seeur anu sanesna. Intina, urang sami-sami hayu babarengan ngeusian kamerdekaan iyeu ku hal-hal anu positif sarta mangpaat pikeun diri urang.
Rupina mung sakitu anu tiasa kapihatur ti sim kuring, Hapunten anu kasuhun, saupami dina biantara ieu aya pisanggem anu kirang merenah.
Akhirul kalam, Wassalamu ‘alaikum wr. wb


text:
Paribasa Sunda Anu Di Mimitian Ku Huruf R Jeung S
Rambat kamalé.
Hartina : Dina ayana perkara, maké ngarawél ka si itu, mamawa ka si ieu, tapi temahna mah urang sorangan anu salah jeung anu disalahkeunana.
Raweuy beuweungeun, rambay alaeun.
Hartina : Loba dahareun, da loba pepelakan.
Rejeki maungeun.
Hartina : Rejeki anu gede anu datangna bleg sakalian, ngan hanjakalna rejeki anubleg-blegan kitu mah langka pisan kapanggihna.
Reuntas ku tingkah.
Hartina : Turun harkat ku lantaran goréng laku lampah.
Riung mungpulung.
Hartina : Duduluran karumpul kabéh.
Riung-mungpulung.
Hartina : Ngumpul saduduluran.
Rujak sentul.
Hartina : Jelema nu teu ngartieun kana maksud omongan atawa carita batur.
Rumbak caringin di buruan.
Hartina : Dina aya kasusahan atawa karerepet, geus teu boga kolot saluhureun anubisa mépélingan ka urang.
Rumbak kuntieun.
Hartina : Henteu lengkep, aya baé anu kurang nu matak cua kana haté.
Rup ku padung. rap ku lemah, katuruban taneuh beureum.
Hartina : Maot. Sasarina ngeunaan kanyeri anu satungtung hirup moal poho sanajan nepi ka maot.
Rusuh luput = Gancang pincang.
Hartina 1 Migawé naon bae anu rurusuhan, temahna matak kaduhung, sabab hasilna teu matak nyugemakeun.
Sabata sarimbagan.
Hartina : Sauyunan, layeut, tara aya pacéngkadan.
Sabobot sapihanéan.
Hartina : Sauyunan, sapapait. samamanis, sabagja. sacilaka.
Sabuni-buni nu ngising.
Hartina : Sanajan dibunian atawa disumputkeun ogé, ari laku-lampah anu goréng mah awal-ahir sok kudu kanyahoan baé.
Sadom araning baraja, sakunang araning geni.
Hartina:
. Sanajan saeutik, omat ulah wani ngagasab duit Nagara.
. Perkara anu bisa ngalantarankeun cilaka sanajan leutik.
Sagalak-galaking macan, moal datang ka nyatu anak.
Hartina : Sakumaha kejemna atawa tégana nu jadi bapa, moal datang ka nyilakakeun atawa ngabinasa ka nu jadi anak.
Sagalak-galakna macan, tara nyatu anak.
Hartina : Sanajan pohara bengisna nu jadi indung-bapa, umumna mah tara téga ka nu jadi anak.
Sagara tanpa tepi.
Hartina : Euweuh anggeusna, euweuh béakna.
Sagolék pangkék,sacangreud pageuh.
Hartina : Henteu cidra kana jangji.
Sahérang-hérangna cai béas.
Hartina : Galibna haté téh hésé pisan beresihna ka jelema anu geus bukti tas nga nyenyeri ka urang.
Sahérang-hérangna cibéas, moal hérang cara cisumur.
Hartina : Sasarina lamun geus aya pacéngkadan, sok tara bisa hadé deui carabaréto saméméh aya pasalia pikir.
Sakaru-kuru lembu, saregéng-regéng banténg.
Hartina : Samiskin-miskinna ogé pangagung mah tangtu baé moal miskin cara somah nu teu boga.
Sakecap kadua gobang
Hartina : Gampang ngambekjeung gampang ngadék deuih.
Sakiriciking duit, sakocopoking bogo.
Hartina : Naon baé anu matak narik kana haté urang.
Sakirincinging duit, sakocopoking iwak.
Hartina : Sanajan saeutik, omat ulah arék wani ngagasab duit Nagara.
Salah tincak.
Hartina : Goréng kalakuanana, teu merenah paripolahna.
Salieuk béh.
Hartina : Beunghar, sagala aya.
Saluhur-luhur punduk, tara ngaliwatan hulu.
Hartina : Sapinter-pinterna murid, pangartina moal leuwih ti guruna.
Samagaha pikir.
Hartina : Bingung, poékeun haté, susah pikir.
Sangsara di geusan betah.
Hartina : Teuing ku miskin, teu boga naon-naon pisan ku lantaran geus embung digawé nyiar kipayah. Anéhna téh, ari hirup mah hayang kénéh.
Sapi anut ka banténg.
Hartina : Awéwé nuturkeun ka salakina.
Sapu nyéré pegat simpay..
Hartina : Paturay papisah.
Sareundeuk saigel = Sabobot sapihanéan = Sabata sarimbagan.
Hartina : Sauyunan, layeut, tara aya pacéngkadan.
Sari gunung.
Hartina : Ngeunaan ka jelema anu ti kajauhan mah katémbongna teh kasép atawageulis, tapi ari geus deukeut bréh baé yén rupana teh goréng patut.
Sarumbak panggangan.
Hartina : Sanggeus réngsé dagangna jeung daganganana geus payu kabéh.
Satengah buah leunca.
Hartina : Teu jejeg ingetanana, langlang-lingling, rada gélo.
Satru kabuyutan.
Hartina : Musuh nu geus lila pisan.
Saumur nyunyuhun hulu.
Hartina : Saumur hirup, rumingkang di bumi alam.
Saungkab peundeuy.
Hartina : Omongan anu pondok, tur kurang manis.
Sawaja sabeusi.
Hartina : Sarua ménakna atawa beungharna. Ngeunaan ka nu laki-rabi.
Sawan geureuh.
Hartina : Teu tulus rék kawinna, boro geus loba nu nyarahoeun jeung nyaritakeun.
Sawan goléah.
Hartina : Mondok teu milih heula tempat anu pantes; abong-abong geus tunduh, dimana baé dugna. Di dinya tunduh, di dinya goléah.
Sawan kuya.
. Ari naékna mah bisa jeung gampang, ngan turunna teu bisa jeung hésédeuih
.- Gampang ari meunangna pagawéan mah, ngan hésé béléké pikeun kaluarna.
Séngsérang padung.
Hartina : Ngeunaan awéwé atawa lalaki anu loba kénéh napsuna cara baheula keurngora. Sasarina aya di jelema nu geus kolot, nu téréh paéh.
Séngsérang panon.
Hartina : Ngeunaan awéwé atawa Ialaki anu mimiti begér, resep nénjo ka kabogoh.Bogoh enyaan mah encan.
Sentak badakeun.
Hartina : Teu ceehan dina digawé. Dina mimiti mah pohara getolna, tapi beuki lila, beuki ngedul, tungtungna pagawéan téh diantep teu dipigawé pisan.
Sereg di buana, logor di liang jarum.
Hartina : Ku lantaran loba kasalahan atawa dosa, embung cicing di nu ramé, sababsieun; karesepna teh di nu suni, nu euweuh jelema.
Sereg di panto, logor di liang jarum.
Hartina : Nyingkahan hirup kumbuh jelema loba, sabab Ioba dosa, Ioba kasieun jeung kaéra; betahna téh di nu suni, nu teu ayajelema.
Seukeut ambeu, seukeut panon.
Hartina : Loba mata-matana jeung pinter nyusud perkara, nepi ka perkara nu kumaha baé ogé bisa kabongkar. leu téh ngeunaan ka pulisi.
Seukeut tambang manan gobang.
Hartina : Sakumaha gagahna, wanina jeung ngalawanna ogé, jalma jahat mahawal-ahir tangtu katangkepna ku pulisi.
Seuneu hurung dipancaran.
Hartina : Nu keur napsu, heug ditambahan pisan ku pikakeuheuleun, tangtu baé ngambekna jadi tambah.
Seuneu hurung, cai caah.
Hartina : Keur amarah, keur ambek, keur napsu.
Seuseut batan neureuy keueus.
Hartina : Hésé pisan.
Sibanyo laleur.
Hartina : Ledis pisan, teu nyésa saeutik-eutik acan.
Siduru isuk.
Hartina : Nyunatan atawa kariaan, teu maké tatabeuhan.
Sieun bahé tuluy tamplok.
Hartina : Sieun rugi saeutik, jadina rugi gedé pisan.
Sieun képlok, tuluy bahé.
Hartina : Risi bisi rugi ku saeutik, ahirna rugi gedé.
Sieuran.
Hartina : Sapaliwat mah siga goréng rupana, tapi lamun diawas-awas bet tegep turmanis.
Sireum ateulan.
Hartina : Teu rata gedéna, atawa teu rata Ieutikna; gedé sawaréh.
Sireum ogé katincak-tincak teuing mah tangtu ngégél.
Hartina : Nu leutik, tur hina ogé, ari dikaya-kaya teuing mah tangtu ngalawan ngabéla diri.
Sirung ngaliwatan tunggul.
Hartina :. Darajat atawa milik anak, ngaluhuran bapa.. Anak ninggalkeun paéh ka indung atawa ka bapana.
Situ kaliung ku taman.
Hartina : Anu heubeul, éta nu kawentar atawa kamashur. Anu anyar mah henteu.Upamana : Ngeunaan imah jst.
Sosoroh ngadon kojor.
Hartina : Kikiriman ku lantaran aya pangarahan, tapi boro-boro meunang kauntungan, kalah ka meunang wiwirang jeung karugian.
Suku dijieun hulu, hulu dijieun suku.
Hartina : Digawé nyiar kipayah, kalawan méakkeun tanagajeung pikiran.


text:
Yodium
Yodium, Iodin atawa Iodium nyaéta unsur kimia dina tabél périodik anu miboga simbul I jeung nomor atom 53.[1] Yodium biasa kajadianna di alam téh ngan saukur minangka yodat jeung yodida atawa kombinasi duanana.[2] Unsur yodium di jero kerak marcapada, di antarana nyaéta lautarit (IO3)2 atawa kalsium yodat, jeung dietzet (Ca (IO3)2 (CrO4) atawa kalsium yodat kromat.[2] Ayana yodium di Indonésia teu jauh béda jeung kondisi kagéologianna jeung ayana cai jeung minyak marcapada, nyaéta mangrupa cai konat atawa cai purba anu ngandung yodium jeung rupa-rupa variasi dina hiji dedek perméabel anu kahalangan bagéan luhur jeung handapna ku lapisan imperméabel.[2] Siga halna di Watudakon, Jawa Wétan, reservoar anu ngandung yodium kakurung dina hiji Antiklin Pucangan, Tempuran, jeung Antiklin Sagunung.[2]
Mineral anu ngandung yodium ieu sifatna lemes, jeung ngagurilap kawas kaca, warnana abu-abu semu hideung ngandung unsur non-logam, beurat jenis kira-kira 4,9.[2] Dina industri farmasi, yodium dimangpaatkeun minangka bahan baku utama pikeun tingtur (larutan ubar dina alkohol), kaséhatan (sanitary), industri désinféktan, jeung hérbisida.[2] Yodium dipaké dina uyah rahayat pikeun ngaronjatkeun kualitas uyah éta sangkan layak jeung séhat dikonsumsina.[2] Poténsi yodium di Indonésia dumasar Tushadi Madiadipoera sumebar di sawatara lokasi ku cadangan anu umumna masih sumberdaya.[2] Kandunganna kira-kira ti nu pangleutikna nepi ka 182 mg/lt.[rujukan?] Di sawatara tempat, bijil minangka cai lolosan (seepage) ku debit 0,5 – 170 m3/poé.[2] Lokasi cadangan yodium anu geus diéksploitasi nyaéta di Watokadon, Mojokerto, Jawa Wétan nu kapasitasna 400 - 600 kl/cai asin/poé jeung mutuna kurang leuwih 112 – 182 mg/lt.[2] Yodium di daérah ieu nyangkaruk dina Formasi Kalibeng umur Miosen.[2]


text:
Wilujeung nge-blog!!!
Ciawi, 7 Februari 2009
Biasa, mun bade ka rorompok nu anyar mah biasana ngadandanan imah. Ngan can aya waktuna. Kudu aya nu diteang. Tiket pesawat! Kamana? Ka mana…nya etage mun aya keneh…Uhuy, wordpress, Pondok Masdi Isya. Naha pondok ato imah? Di mana-mana oge ari imah mah pasti mahal, tempat reureuh, tempat sagala kagiatan nu pribadi, saperti ngagorowok. Alesanana sih daripada ngagorowok nu teu pararuguh, mending ngagorowok di imah sorangan. Satuju!? Nu teu satuju, ka lebak we lah!.. Mandi, cebor, naon we lah pokokna terserah…
Wah geus berang, kudu mandi heula yeuh!


text:
TP | BANDUNG TV | ASTRI CAHYANI | sajeroning kitu, dewan perwakilan rakyat daerah provinsi jawa barat nyorang sidang paripurna, kalawan agenda ngabandungan laporan katerangan pertanggung jawaban atawa l-k-p-j dua rebu tujuh belas, tur l-k-p-j m-j dua rebu tilu belas-dua rebu dalapan belas ti gubernur jawa barat, di rohang sidang d-p-r-d jawa barat, poe senen beurang. Pihakna ngerong, pangwangunan anu dilakonan pamarentah provinsi jawa barat ngaronjat, sarta digawe kalawan hade keur ngaladenan masarakat.
Beranda Tangara Pasundan DPRD JABAR Ngawangun Pansus Patali Jeung LKPJ


text:
Sampurasun ... Rampes.
Masih inget teu... ? Atawa masih keneh sok ngadenge pupujian atawa nadom anu sok di hariringkeun saparantosna adzan.......? Nah, didieu amang arek nulis ngeunaan sababaraha pupujian atawa Nadoman dina Bahasa Sunda, anu sok di hariringkeun jaman keur leutik jeung babaturan di masigit/ tempat ngaji sabada adzan anu seseringna sabada adzan maghrib, anu eusina ngeunaan ngajak shalat, ngajak kanu kahadean jeung sajabana.... Mangga urang bernostalgia :
Pupujian di Masigit
Di Jero Pakuburan
Allahumma shali wassalim ala
Sayyidina wa maulana muhammadin
Adadama fi'ilmilahi sholatan
Daimatan bida'wami mulkillahi
Dawuh nabi
Ari dina pakuburan
Eta pasti nalangsa sabab nyorangan
Sareung deui di kubur teh poek pisan
Nu nyaangan di kubur
ku maos qur'an
Nu moekan Dikubur
Ku dosa urang
Anak Adam
Anak adam di dunya teh ngumbara
Hirup anjeun di dunya teh moal lila
Anak adam umur anjeun teh ngurangan
Saban poe saban peuting di centangan
Anak adam paeh anjeun te nyarengan
Ku anak salaki jeung babandaan
Anak adam paeh eweuh nu dibawa
Ngan asiwung jeung boeh anu dibawa
Anak adam pasaran teu lolongseran
Saban poe saban peting gegeroan
Anak adam ayena kaluar ti imah
Di garotong dina pasaran teu genah
Aduh bapa aduh ema abdi keueung
Rup kapandang rup kutaneh abdi sieun
Anak adam di kubur teh poek pisan
Nu nyaangan di jero kubur teh maca quran.
Eling-eling Umat
Eling-eling umat
Muslimin jeung muslimat
Hayu urang berjama'ah shalat maghrib
Estu kawajiban urang keur hirup di dunya
Kanggo pibeukeuleun
Urang jaga di akherat
Dua puluh tujuh
ganjaran nu berjama'ah
lamun sorangan
hiji ge mun bener fatihah
Terima kasih atas kunjungan Anda di Blog Mang Yono,.....
"Anda Berminat menulis di Blog Mang Yono?. Punya pengalaman unik, menarik, curahan hati. Kirimkan tulisan anda ke e-mail: blogmangyono@gmail.com atau Contact Us


text:
Saini KM
Dina
seuhseuhanana sastra bakal nyodorkeun “gambaran Manusa pahareup-hareup jeung
pasualanana”, kitu cenah ceuk hiji ahli pikir sastra, (kuring geus poho deui
saha jenenganana). Tapi jigana mah upama teu Cullingwood, Bouwra atawa Charles
Morgan. Tapi ari unina pamadeganana téa mah nya kitu pisan, nu kaunggel dina
basa Inggrisna kieu: “the image of Man in front of his problems.”
Kuring
yakin, yén pamanggih nu kacida basajanna di luhur téh geus sanggup ngawengku
sawatara ugeran-ugeran dasar sastra anu kacida pentingna. Ku lataran kitu
nyawalakeun éta pamanggih téh bakal gedé pisan gunana, boh keur para pangarang,
kitu deui keur nu resep maca.
Upamana
baé, kecap “Manusa” (Man, kalawan
maké aksara gedé) nimbulkeun sawatara pasualaan pikeun urang. Saha nu
dipimaksud ku ahli sastra dina kecap “Man” atawa “Manusa” téh? Naha “Man” atawa
“Manusa” dina éta pamadegan téh hartina asal manusa, cék wiwilanganana teu
ngiwalkeun nu balilu jeung burung jeung nu jahat? Cindekna anu dina basa
deungeun disebut “human animal”, atawa sato anu ngaranna manusa?
Upama
kitu maksudna, unggal jalma, asal manéhna boga kamahér dina ngagunakeun basa
jeung boga bakat ngadongéng kalawan narik ati ngeunaan pasualan-pasualan
dirina, tangtu ku urang bisa digolongkeun kana sastrawan. Cék wiwilanganana nu
owah tapi mahér nyaritakeun pangalaman owahna dina nyanghareupan sual-sual nu
saenyana mah ngan jadi sual pikeun nu owah, bisa disebut sastrawan. Jalma
biadab, nu bisa nyaritakeun pangalananana dina nyanghareupan pasualan-pasualan
nu ngahalangan nafsu héwanina pikeun ngahontal kakawasaan, harta jeung wanita,
ku urang bisa disebut sastrawan deuih upama manéhna bisa nulis mah. Cindekna,
lamun “Man” téa maksudna manusa héwani (natural man), atuh unggal nu bisa nulis
jeung ngadongéng kalawan narik ati, ku urang bisa digolongkeun kana sastrawan.
Lamun
manusana kawas nu di luhur, nya éta manusa héwani, tangtu “pasualan” nu
disanghareupanana mangrupa pasualan-pasualan nu timbul waktu manusa héwani téa
nyoba-nyoba atawa narékahan pikeun nedunan pangabutuhna salaku manusa héwani.
Ari kabutuh manusa héwani téa tangtu moal leuwih réa ti batan kabutuh-kabutuh
nu sipatna biologis, kayaning séks jeung kadaharan, jeung kabutuh séjénna nu
sipatna basajan. (Cindekna pasualan-pasualan nu bakal kabaca dina “sastra”
manusa héwani téa mah moal leuwih réa ti batan pasualan-pasualan kumaha
nyanghareupan wanita jeung dahareun téa. Atuh dina ngaréngsékeun atawa méré
jawaban kana masalah téa moal bangga deuih. Manusa héwani bakal ngagunakeun
akalna, kalawan teu kudu mikiran sual-sual nu patali jeung susila, agama jst.
Tapi
kecap “Manusa” atawa “Man” nu kapanggih dina pamadegan ahli sastra téh bisa
jadi lain kitu hartina. Bisa jadi nu di pimaksud téh lain manusa héwani tapi
Manusa Kamanusaan, nyaéta manusa nu kabutuhna leuwih ti ngan ukur kabutuh nu
sipatna biologis (héwani) wungkul, tapi manusa nu mikabutuh hal-hal nu
ngabédakeun maranéhna ti héwan. Ari hal-hal nu ngabédakeun maranéhna ti héwan
nyaéta kabutuhan-kabutuhan nu sipatna kultural-spiritual, tegesna kabudayaan nu
ngawengku filsafat (étika, Éstétika, métafisiika jst), élmu pangaweruh
(science), seni, jeung agama.
Lamun
manusa-manusa kawas di luhur téa jadi pangarang, masalah-masalah nu ku urang
bakal kabaca dina tulisan maranéhna moal basajan kawas nu ku urang kapanggih
dina tulisan-tulisan manusa héwani. Kitu deui dina nyodorkeun jawaban kana
masalah-masalahna téa, maranéhna bakal mikiran hal-hal nu aya tumalina jeung
kabudayaan sarta agama.
Sanajan
manusa kamanusaan téa mikabutuh hal nu sarua jeung manusa héwani, upamana baé
perlu nyumponan naluri séks, si manusa kamanusaan mah moal ngan ukur mikiran
kumaha akalna supaya meunangkeun si wanita nu dipikahayangna, tapi ogé bakal
mikiran naha tarékahna téh bakal ngarempak ugeran-ugeran susila sarta
kapercayaan (agama) nu jadi cecekelanana. Dina hal saperti kitu bakal écés
tanggungjawab manusa kamanusaan mah henteu ngan ukur kana dorongan atawa
kahayangna sorangan, tapi ogé kana hal-hal nu patali jeung kapentingan manusa
séjén, baturna dina hirup kumbuh. Apan boh kabudayaan boh agama ogé dina
seuhseuhanana mah mangrupa pangabutuh manusa dina hirup kumbuh. Ana kitu, dina
nulisna sastra téh manusa kamanusaan mah ngawakilan manusa sakumna, atawa
sakurang-kurangna manusa nu aya dina hirup kumbuhna. Ieu jigana mah nu sok
nyababkeun aya nu nyebutkeun yén sastra “universal” téh.
Ayeuna
urang balik deui kana kecap “Man” téa. Manusa nu mana dipimaksud ku “Man” téh?
Naha Manusa Héwani atawa Manusa Kamanusaan? Naha Manusa Naluri atawa Manusa
Kabudayaan jeung Manusa Agama? Lantaran ngajawab pertanyaan ieu kacida héséna,
tur jawab nu bener tangtu ngan aya dina haté nu miboga éta pamanggih, kapaksa
urang ngan ukur bisa babalédogan.
Lamum
urang maca Crime and Punisment jeung The Idiot atawa The Brothes Karamazov, nu kagambar ku urang nyaéta Manusa
Kamanusaan Dostojevsky nu jurit jeung pasualan-pasualan nu raket patalina jeung
filsafat sastra agama, tur masalah-masalah nu pangaruhna geus nepi ka
Indonésia, tur ngamanifestasikeun dirina dina kagoncangan-kagoncangan pulitik
sosial nu kaalaman ku urang saréréa. Kitu deui upama urang maca buku karangan
Alan Paton Cry the Beloved Country,
urang bakal meunang kesan nu sarua, sanajan tekenan masalah leuwih nyoko dina
masalah-masalah kamasarakatan di Afrika Kidul. Kumaha ari Gitanyali-na
Rahindranath Tagore? Éta ogé némbongkeun gambar Manusa Kamanusaan Tagore nu
jiwana geus awor jeung pangalaman kaagamaan Hindu. Kumaha ari Steinbeck, kumaha
ari Sartre, kumaha ari Graham Green? Jawahna bakal sarua, yén dina karya-karya
maranéhna nu kagambar téh nyaéta Manusa budaya, agama nu tarékah satékah polah
ngungkulan pasualanana.
Tapi
aya pangarang séjén, ngaranna Neil Bell, nu dina bukuna nu judulna One of The Best nyaritakeun carana hiji
lalaki maéhan pamajikanaana kalawan ngagunakeun kapinteranana, tur ahirna bisa
kawin jeung awéwé séjén nu dipikahayangna. Dina kumpulan carita pondokna aya
deui carita hiji ahli kimia nu maéhan pamajikanana ku jalan nyampurkeun racun
kana pangrapet amplop, nu bakal dilétak ku pamajikanana upama si pamajikanana
ngirim surat ka manéhna. Neil Bell nu jadi pangarangna teu némbongkeun sikep
moral atawa agama kana kajadian-kajadian nu dikarangna. Nu digambarkeun ku
manéhna wungkul manusa naluri nu dina nyumponan kahayangna teu maliré kana
norma-norma nu aya di luareun dirina.
Nilik
kana kalungguhan Dostojevsky, Alan Paton, Tagore (kungsi meunang hadial Nobél),
Steinbeek (kungsi meunang hadiah Nobél), Graham Green, Sartre (meunang hadiah
Nobél, sanajan nolak), jeung kalungguhan Neil Bell nu nota béné teu dihargaan
nu ahli-ahli sastra, urang bisa ngira-ngira, yén nu dimaksud ku kecap ”Man” téh
manusa budaya agama nu digambarkeun ku pangarang-pagarang golongan kahiji jeung
lain ku golongan nu kawas Neil Bell téa.
Lamun
dina ngabahas masalah nu nyoko dina pertanyaan “nu kumaha pangarang nu sawawa”
urang suméndér kana pamanggih nu di luhur, jawabna bakal babari kapanggihna,
nyaéta yén pangarang nu sawawa téh pangarang nu geus ngahontal tahap kultural
jeung spiritual nu saluyu jeung nu dipénta ku masarakatna. Nya
pangarang-pangarang nu sawawa kieu nu bakal ngilu ngaronjatkeun kahirupan
rohani masarakatna téh, malah réa nu ngilu ngaronjatkeun tahap batin manusa
sakumna.
Bakal
écés, yén pikeun pangarang Sunda, lamun maranéhna hayang ngahontal kasawawaanana
minangka pangarang téh, maranéhna kudu ngaronjatkeun tahap kultural jeung
spiritualna; lamun teu leuwih luhur ogé ti nu geus kahontal ku masarakat Sunda
rata-rata, sakurang-kurangna ngahontal tahap nu pangluhurna.


text:
JUDUL di luhur mangarupa hiji babasan. Ari lengkepna mah kieu; “Ngawur kasintu nyieuhkeun hayam”.
Ngawur nyaéta malédog ku barang anu loba tapi wandana laleutik. Saperti keusik, tipung atawa taneuh ngebul. Ngawur didieu mah, lain harti nu sabenerna, tapi kecap injeuman, tina harti méré parab. Maraban hayam ku jagong atawa ku bangsal, biasana diawurkeun, kawas nyawér pangantén ku ngawur-ngawur béas pacampur konéng jeung duit récéh. Sawéran pangantén téh jero-jerona mah siloka, nyaéta papatah ti kolot ka pangantén anyar, sangkan dimana boga rizki kudu bisa ngawur nu séjén. Utamana mah fakir miskin. Tapi ieu papatah téh saukur dijarieun kabiasaan atawa budaya wungkul. Budaya karuhun nu kudu dimumulé, cenah. Digugulungna saukur samet cangkangna. Ari kana eusina mah nyaéta kudu jadi jalma béréhan téa, teu ieuh diperhatikeun. Éstu haré-haré baé.
Kasintu, osok disebut oge cangéhgar, nyaéta hayam leuweung. Wandana rada leutik. Babandingan jeung hayam katé. Awakna gépéng, buntutna lempay. Warna buluna konéng gading, saperti bulu meri. Kasintu, kacida linghas atawa girasna. Ma’lum teu kacoo ku manusa. Ari lain dibedil atawa dijaring mah moal ieuh bisa ditéwak, lumpatna tarik, tur bisa hiber. Geus puguh ari nu geus gedé mah hésé ditéwakna, tapi nu keur kumupu ogé sarua linghasna. Lumpatna nereleng kawas puyuh. Sulumpat-salimpet, jeung sulaman-sulumun kana rungkun, mani rikat pisan.
Lain kawas deui, kiwari mah geus pasti wawuhna kana kasintu téh saukur tina gambar atawa ngaranana wungkul. Lantaran tempat panonobanana di leuweung. Ari kiwari mah teu aya pitempateun anu bisa disebut leuweung. Sabab ari kangaranan leuweung mah kacida pisan remetna. Aareuyanana pajurawet, kitu deui tatangkalanana rékép, hésé pikeun ditorobosna. Istilah al-Quranna mah disebut Khorojan téa panginten. Kiwari mah teu aya anu kitu. Leuweung téh cararaang, tatangkalanana paaranggang balas digalaksak ku manusa. Nya cangéhgar ogé moal betaheun di tempat nu lénglang kitu mah.
Ari kana hayam mah moal aya nu bireuk. Tapi sanggeus nerekabna panyakit flu burung, cenah loba hayam anu katarajang salésma. Nasibna, kacida pinalangsaeunana. Hayam dibasmi, dipareuncitan, terus dihuru, kawas ngaduruk runtah. Bet asa humayua, teungteuingeun ari manusa. Bari tacan karuhan éta hayam téh nu népakeunana panyakit, saperti nu salila ieu dituduhkeun.
Cenah mah éta panyakit téh asalna ti luar nagri. Boa-boa ieu téh hiji taktik licik urang deungeun, utamana mah urang Amérika, sangkan dagangan hayam maranéhna bisa lancar, teu boga musuh. Kawasna upama henteu buru-buru distop mah, hayam asli di urang bakal tumpur. Jeung deui, dina cara ngabasmina bet jauh tina bagbagan agama. Sabab dina agama Islam mah teu meunang ngamubadirkeun rezeki. Apan hayam anu dipeuncit téh lain didahar. Demi anu resep ngamubadirkeun kana rezeki mah apan sobatna sétan, lin?
Tah pihartieun babasan di luhur ogé teu jauh ti kitu. Urang ngabasmi hayam milik urang, miara hayam milik deungeun. Hayam urang dijieun korban, hayam batur diparaban. Leuwih jauhna, ari urang asing diugung-ugung, dipupujuhkeun. Sabalikna ari rayat sorangan sina sangsara barongkéakan. Pék wé titénan, loba lahan garapan patani leutik jeung padumukan warga cacah kuricakan nu ragrag ka pangusaha jegud urang deungeun. Lahanna dijarieun tempat kaulinan manusa-manusa anu keur nyangking kakawasaan. Saperti lapang golf, sirkuit balap motor jeung mobil, vila jeung réa-réa deui.
Tempat panganjrekan rayat robah, jadi wangunan pabrik, kantor, gedong sigrong milik asing patingjalegir. Nu nganjrek di dinya sina nyingkir ka tepis wiring. Pasar rayat nu geus mangtaun-taun diparaké néangan rezeki pangupa jiwa kulawargana, disorobot ku pasar swalayan. Cenah mah diayakeun pasar swalayan, mal-malan, super market pikeun mantuan padagang leutik. Tapi ari kabuktianana mah padagang anu teu boga modal mah wayahna wé kudu jicir, keun wangunan anu agréng mah kanggo jungjunan anu baroga duit. Entong nyalahkeun pamaréntah ari teu kabagéan téh, cenah. Naha maké jadi jalma miskin atuh! Antukna padagang émprakan atawa anu katelah padagang kaki lima (PKL) téa, lain ngurangan anggur kalah nambahan. Ci nyusu sisi gunung, anu biasa dipaké nyaian pasawahan jeung balong, ogé inumeun jeung ngaberesihan pakéan, kiwari geus dikawasa ku si toké. Dikocorkeun ka pabrik, diolah tur dijarieun cai mineral. Urang mah saukur lalajo, bari ngégél curuk. Upama hayang nginum mah meuli wé ka maranéhna.
Anyar-anyar ieu, pamaréntah geus ngaluarkeun Undang-Undang Penanaman Modal Asing. Di dinya aya aturan yén urang asing dibéré kasempatan pikeun ngawasa lahan garapan, boh pikeun tatanén atawa nyokot barang tambangna salila 65 taun. Sarta dibéré ombér deui salila 30 (tilu puluh) taun. Jumblah-jambléh maranéhna bisa kumawasa kana éta lahan salila 100 taun, kurang lima taun. Asa teu kuhanteu. Sarua wé jeung dijajah atuh. Iraha anak incu urang bisa ngagarapna éta lahan? Deudeuh teuing anaking, hidep saukur kabagéan cucuk jeung rorongkongna wungkul. Da dagingna mah ku bapa geus ledis, dipaké ngabayuan deungeun. ***


text:
Ayatrohaédi
Ayatrohaédi (Jatiwangi, Majalengka, 5 Désémber 1939–Sukabumi, 18 Pébruari 2006), jadi mahasiswa Fakultas Sastra taun 1959 Jurusan Ilmu Purbakala jeung Sejarah Kuna Indonésia (ayeuna Arkéologi). Sanggeus lulus taun 1964, Ayatrohaédi damel di Lembaga Purbakala dan Peninggalan Nasional di Mojokerto. Kungsi ngajar di Fakultas Sastra Universitas Pajajaran Bandung salila lima taun, salajéngna taun 1972 balik deui ka Fakultas Sastra UI. Taun 1978 dileler gelar doktor ti UI kalawan disertasi nu judulna Bahasa Sunda di Daerah Cirebon: Sebuah Kajian Lokabasa. Numutkeun promotorna, Prof. Dr. Amran Halim, disertasi ieu mangrupa disertasi munggaran ngeunaan dialéktologi di Asia Tenggara.
Ayatrohaédi kungsi ngajabat salaku Ketua Jurusan Arkéologi (1983-1987), Pembantu Dékan Bidang Akademik (1999-2000), Pembantu Réktor Institut Kesenian Jakarta (IKJ) salila lima taun (1989-1994). Ayatrohaédi ogé loba aub dina kagiatan widang kabasaan, kasusastraan, kasajarahan, kabudayaan, jeung kapurbakalaan.
Karya-karyanaÉdit
Ayatrohaédi mimiti nulis karya sastra (sajak, prosa) dina basa Sunda taun 1955 sarta basa Indonésia taun 1956. Nepi ka ayeuna karyana nu geus medal di antarana Hujan Munggaran (1960), Kabogoh Téré (1967), jeung Pamapag (1972). Karyana dina basa Indonésia di antarana Panji Segala Raja (1974), Pabila dan di mana (1976), Senandung Ombak (tarjamahan, 1976), Kacamata Sang Singa (tarjamahan, 1977). Karya non-fiksina kayaning Bahasa Sunda di Daerah Cirebon: Sebuah Kajian Lokabasa (disertasi 1978, medal taun 1985), Dialektologi: Sebuah Pengantar (1979, 1981), Tatabahasa Sunda (tarjamah karya D. K. Ardiwinata, 1985), Tatabahasa dan Ungkapan Bahasa Sunda (tarjamah karya J. Kats jeung R. Suriadiraja, 1986).
Daftar PustakaÉdit
Ajip Rosidi, dkk, 2000, Ensiklopledi Sunda: Alam, Manusia, dan Budaya (Termasuk budaya Betawi dan Cirebon). Jakarta: Pustaka Jaya.


text:
Hasil Pencarian
Hasil pencarian untuk kata kunci kadenge (9)
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.
- Landong Baeud 1Ku : M. Nana Munajat Dahlan
3 Apr 2005 - 10:26 am
Ceuk kolot mun lalajo wayang golek poma ulah balik mun ki dalang can cacap nutugkeun carita. Mun di pungpang atawa ngalanggar kana eta caritaan bakal dipegat ku sandekala.
Eta oge lain teu inget kana eta caritaan, balik soteh inget kana dagangan nu kudu diiderkeun ka pasar subuh-subuh. Matak Jang Usro maksakeun balik jam dua welas peuting dina tengah garapan dalang.
- BARAKATAK
24 Sep 2002 - 12:12 am
Alo kuring asalna mah digawe jadi karyawan diperusahaan, tapi ayeuna mah geus di PHK. Geus genep bulan aya di lembur nganggur.
Bararingung cenah, kana tani teu ahli, buburuh punggal-panggul teu kaduga, usaha kana dagang teu boga modal.
"Diajar dagang leuleutikan bae atuh, lo," cekeng teh mere saran.
"Dagang naon atuh, nya Mang?" cenah.
"Ajaran dagang sangray suuk, enteng garapanana oge."
- NGARAN RUPA-RUPA OMONGAN
11 Jul 2002 - 5:29 am
Rupa-rupa omongan ieu teh mindeng dipake dina paguneman sapopoe. Aya nu ngaharewos, hohoak, kunyam-kunyem jeung kukulutus. Kitu deui aya oge anu sosoak jeung hog hag enggoning cumarita teh.
Kumaha kabeungharannana kecap-kecap dina Basa Sunda ieu teh? Tah, pikeun ngalarapkeunana tangtu urang perlu jentre tur merenah. Ieu rupa-rupa omongan anu biasa dipake dina paguneman sapopoe. Rupa-rupa omongan ieu oge ngebrehkeun ayana kabeungharan.


text:
Hasil Pencarian
Hasil pencarian untuk kata kunci puseur (4)
- NADOMAN NURUL HIKMAH, DARAS I (bagian 7)Al Baqarah (Surat Kadua) - ayat 115 d/k 126
23 Feb 2004 - 7:50 am
61. NURUL HIKMAH (:2/115) - rhs, 4 Syawal 1421 H
- Sapanjang nyanghareup ngulon, ngetan deui ngetan deui,
sapanjang nyanghareup ngidul, ngaler deui ngaler deui,
- Madhab opat sagemblengna, jagat raya sagebarna,
kagungan Alloh Ta'ala, kalimpudan iradah-Na.
- Rahmat kurnia Mantenna, ngalingkupan jagat raya,
jembar teu aya watesna, Alloh Nu Maha Uninga.
- Sabudeurna puter jagat, estu kalampud kalampat,
kacebor ku rahmat ni'mat, ti Alloh Nu Maha Ha'at.
- Sapanjang nyanghareup ngulon, ngetan deui ngetan deui,
- LEMBAGA BASA JEUNG SASTRA SUNDA (LBSS)
31 Aug 2001 - 12:00 am
Udagan utama Lembaga Basa jeung Sastra Sunda (LBSS) nyaeta milu ngamumule ngaraksa-ngariksa, miara jeung mekarkeun basa jeung sastra Sunda katut pangajaranana. Ari nu jadi udagan nyaeta milu ngalaksanakeun kawijakan pangwangunan nasional anu luyu jeung aspirasi lokal Jawa Barat. Basa jeung sastra Sunda tetap mampuh bisa ngigelan jaman bari ngarojong kabinekaan budaya anu jadi unsur kamotekaran jeung sumber kakuatan bangsa.
- LEMBAGA KEBUDAYAAN UNIVERSITAS PASUNDAN
30 Aug 2001 - 12:00 am
Lembaga Kebudayaan Unpas diadegkeun pikeun lengkah ngalaksanakeun garapan salah sahiji misi husu nyaeta: Nalungtik, miara/ngamumule sarta mekarkeun Budaya Sunda.
Jaba ti eta budaya teh mangrupa reka cipta, rengkak paripolah manusa sagemblengna, cipta, rasa, karya, karsa kaasup palsapah, adat istiadat jeung tata adab anu ngabogaan ajen pikeun nyumpanon kabagjaan lahir jeung batin.
- ARSITEKTUR IMAH SUNDASawatara Unsur Budaya Sunda anu Ngandung Ajen Pikeun Ditransformasikeun dina Alam Modern
22 Aug 2001 - 12:00 am
Keur urang Sunda, imah teh lain ngan ukur pikeun tempat cicing, atawa tempat istirahat wungkul, tapi oge boga harti anu leuwih lega, nyakup sosial, ekonomis jeung jadi puseur atikan budaya kaasup pendidikan moral, sarta dianggap suci (sakral). Nya di jero imah pisan tumuwuhna hubungan sosial (sosialisasi) anggota kulawarga. Di imah pisan tempat migawe hal-hal nu sipatna ekonomis (home industri). Di imah pisan hal-hal nu tumali jeung atikan kabudayaan ku indung-bapa diajarkeunana ka anak-anakna. Kitu deui imah teh dianggap suci (sakral), disaruakeun jeung alam mikro (bumi sok disebut imah), nu dianggap miniaturna tina makro (dunya = anu oge disebut bumi). Jadi bumi (imah) teh dianggap sarua jeung bumi (dunya).


text:
Hasil Pencarian
Hasil pencarian untuk kata kunci ngaranna (18)
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Sarsilah Ngaran Patempatan Di Tatar SundaÉséy Dédé Kosasih
17 Aug 2005 - 10:22 am
Oléh-oléh Priangan dilingkung gunung
Majalaya, Soréang, Banjaran Bandung...
Sempalan lagu "Borondong Garing" di luhur téh ngandung déskripsi sawatara ngaran tempat nu aya di Tatar Sunda. Demi nataan ngaran-ngaran tempat téh ilaharna sok disebut toponimi. Nurutkeun kajian folklore, toponimi téh bagian tina élmu onomastika (onomastics), anu ulikanana ngawengku di antarana baé: méré ngaran jalan, ngaran atawa jujuluk jalma, ngaran kadaharan, ngaran bubuahan kaasup asal-usul (legénda) ngaran hiji tempat dumasar kana 'sajarah' ngajanggélékna.
- PAPAGON HIRUP URANG SUNDA YANG BERSUMBER DARI KEARIFAN BUDAYA CIANJUROleh : H.R. Hidayat Suryalaga
28 Jun 2005 - 2:31 pm
Berkisah tentang wilayah Cianjur, akan membawa kita kembali ke masa-masa awal, ketika kearifan para leluhur Tatar Cianjur sangat mewarnai pandangan hidup dan memberi arah perjalanan peradaban masyarakat Tatar Sunda pada umumnya. Keadaan ini terjadi terutama ketika dayeuh Cianjur ditentukan sebagai Ibu Kota Karesidenan Priangan (tahun 1816 s/d 1864 M)*). Untuk menentukan suatu tempat menjadi ibu kota Karesidenan, tentu setelah diadakan penelitian yang cermat mengenai potensi yang dikandung wilayah tsb. Pontensi itu mungkin saja di berbagai bidang, yang pada masa belum lama berselang disebut kajian berdasarkan ipoleksosbudhankam - religi serta pada masa otonomi daerah seperti sekarang mengacu kepada Visi dan Misi Prov. Jawa Barat tahun 2010 dengan 6 core kebijakan.
- SAHA ARI URANG SUNDA TEHH.R. Hidayat Suryalaga
23 Jul 2003 - 10:57 pm
Hiji waktu nu geus kalaiwat dina riungan para tokoh Urang Sunda jeung sawatara anggota DPRD Prop. Jabar basa ngabahas "milih pigupernureun/wagup Prop. Jabar", ti antara anu hadir aya nu nanyakeun ka anggota DPRD Prop. Jabar tea, saha jeung nu kumaha anu disebut SUNDA teh. Ti antara anggota DPRD Prop. Jabar nu aya harita saurang oge taya nu bisa nerangkeun kalawan jentre. Ieu kaaayan teh ngagambarkeun yen wawakil rayat Sunda teh dina buktina mah henteu apaleun kana saha jeung naon anu diwakilanana. Estu pikasediheun pisan. wawakil urang Sunda teu ngartieun kana saha jeung naon ari SUNDA teh.
- NADOMAN NURUL HIKMAH, DARAS I (bagian 5)Al Baqarah (Surat Kadua) - Ayat 67 d/k 93
1 May 2003 - 2:10 am
41. PERBAWANA DUNYA (:2/67,68,69,70) - rhs, 3 Syawal 1421 H
- Perbawa haliah dunya, mindengna mah sok kacida,
marageuhan bebeneran, asa bener ceuk sorangan.
- Dugi ka dawuh Ilahi, dirugal-rigel pribadi,
ngahaja ditarekahan, sangkan teu karurugian.
- Nyieun rupaning alesan, ngahaja dipalikiran,
dawuh Alloh diakalan, sangkan jadi kauntungan.
- Saperti urang Yahudi, awahing nyaah ku sapi,
api-api nu teu ngarti, kana dawuhan Ilahi.
- Nu kitu munapek pasti, saperti urang Yahudi,
bakal dibendon ku Gusti, Alloh mah Maha Tingali.
- Perbawa haliah dunya, mindengna mah sok kacida,


text:
Dharma Katumbiri
Di leuweung geledegan, nu ngalalana teh nyarita ka cahaya bodas nu agung. "Kuring teu bisa neuteup anjeun."
Eta cahaya gancang robah jadi dalapan katumbiri
Kota
Hiji tangkal, daunna nyesa saeutik, kabulen lebu.
Sorangan jeung Nu Lian
"Lamun hidep teu mantuan Ambu di imah, ngacung!" parentah guru sireum.
Sireum hideung leutik ngacungkeun leungeunna.
"Mung abdi di kelas nu teu mantuan Ambu di bumi!"
ceuk sireum hideung leutik ka indungna.
Indung sireum teh terus nyekelan leungeun anakna.
Pikiran nu Mulang
Hujan nu turun kagila-gila teh gagancangan asup ka jero situ.
Tanda Lahir
Dina mangsa perang, hiji indung nyekek orok awewena nu anyar lahir. Sanggeus perang, manehna ngalahirkeun orok lalaki nu dina dua sisi beuheungna aya dua titik beureum.
-----------
Catetan.
Tan Swie Hian teh seniman sarwa bisa. Inyana otodidak. Panyajak, pelukis, pemahat, oge seniman instalasi.Lahir di Indonesia 1943, sanggeus puluhan taun dumuk di Singapur, inyana kiwari mulang ka Indonesia. Di Singapur, inyana kungsi meunang sababaraha hadiah sastra, di antarana pikeun buku "Kisah-Kisah Tan Swie Han", 100 carita fabel nu opat caritana ditarjamahkeun deui di dieu. "Kisah-Kisan Tan Swie Han", wedalan Babadalas, Jogjakarta, 2011. Midangkeun carita dina dua basa, Basa Inggris jeung Basa Indonesia.


text:
Hasil Pencarian
Hasil pencarian untuk kata kunci mundel (2)
- ABAH IWAN (Ir. Iwan Abdulrahman)"Balik ka Leuweung, indit ti Leuweung"
27 Aug 2003 - 2:59 am
Bandung teh hiji kota anu kacida unikna nu mibanda karakter sarta sipat anu mandiri. Dina hirup kumbuhna kota, Bandung geus mere "inspirasi" henteu ngan ukur ka nagara urang wae, tapi oge umumna ka sakuliah dunya. Kacida lobana gerakan kapamudaan lahir, mekar sarta ngawujud di Kota Bandung, sarta jadi "inspirasi" pikeun kota-kota sejenna di Indonesia. Teu kaitung tokoh formal sarta informal nu digedekeun ku kasomeahan kota Bandung. Diantarana sebut wae: ti Ir. Soekarno nepi ka Aa Gym.
Salahsahiji Icon dayeuh Bandung dina widang kapamudaan, di antarana moal lesot tina peran Ir. Iwan Abdulrahman. Sebut wae komunitas Wanadri, Damas, PMB, UNPAD, kasenian (salahsahijina ngaliwatan BIMBO), widang kamiliteran (Instruktur Militer), tokoh "lingkungan hidup" sarta widang-widang sejenna.
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.


text:
Hasil Pencarian
Hasil pencarian untuk kata kunci maranehna (8)
- Misi Seni Ka Luar Negri, Antara Potensi Jeung PromosiKu: Nano S.
7 Jan 2003 - 12:20 am
Taun genep puluhan mun aya misi seni kasenian Sunda ka luar negri, biasana sok diwakilan ku seni tari, pangpana tarian karya ti Tjetje Somantri. Nu jadi panangkesna ti Jawatan Kabudayaan, salaku lembaga pamarentah nu gede wibawana ka balarea, pangpangna keur para seniman. Para penari anu dipilih keur jadi anggota misi kesenian, tangtu wae lolobana para penari anu sok latihan ti Jawatan Kabudayaan, kitu deui para pangrawitna (nayaga). Kusabab eta misi kesenian teh digabung jeung kesenian daerah sejen, anggotana biasana tara pati loba, komo pangrawitna mah dipilih nu pokona bae. Upamana juru kendang, rebab, jeung sabaraha urang tambahanana. Kakuranganana sok dibantuan ku seniman Jawa, anu biasana leuwih kumplit anggotana. Ngaran misi kesenian sok disebut misi kesenian kepresidenan, sebab ieu kagiatan teh mangrupa wakil nagara Indonesia, dina ngarakutkeun hubungan jeung nagara luar, kaasup upaya mintonkeun kabinangkitan kasenian di Indonesia anu Bhineka Tunggal Ika. Salian keur kagiatan misi seni ka luar negri, ti Jawa Barat oge remeh ngeusian acara di istana negara keur ngahibur para tamu ti luar negri. Para penari anu sok mindeng di istana negara, biasana sok meunang landihan penari istana.
- BARAKATAK
24 Sep 2002 - 12:12 am
Alo kuring asalna mah digawe jadi karyawan diperusahaan, tapi ayeuna mah geus di PHK. Geus genep bulan aya di lembur nganggur.
Bararingung cenah, kana tani teu ahli, buburuh punggal-panggul teu kaduga, usaha kana dagang teu boga modal.
"Diajar dagang leuleutikan bae atuh, lo," cekeng teh mere saran.
"Dagang naon atuh, nya Mang?" cenah.
"Ajaran dagang sangray suuk, enteng garapanana oge."
- Dongeng Sasakala: MANUK BUEUK
16 May 2002 - 2:48 am
Dihiji lembur aya dua jalma awewe lalaki nu karek ngawangun rumah tangga. Sapopoe, saminggu tug nepi ka sabulan mah maranehna teh katempo kacida layeutna. Tapi lila ti lila jadi mindeng kadenge dog dag pasea. Pangpangna salakina anu boga sifat goring teh, barangasan! Salah saeutik ge pamajikanana teu weleh di haok, malah mindeng dibarengan ku gaplokna. Mun geus kitu, rajol tatanggana pikeun misah.
- Dongeng Sasakala: BANTENG TANDUKAN
11 Apr 2002 - 3:43 am
Ceuk dongeng, baheula mah banteng teh teu boga tanduk. Nu tandukan mah kuda. Nya, pangna banteng tandukan oge, eta teh pamere kuda! Kieu ceunah sasakala na mah.
Di leuweung nu aya di Nagri Sepanyol, hirup sakumpulan kuda. Maranehanana mindeng diudag-udag ku kasieun jeung ku kahariwang. Rek teu kitu kumaha atuh. Mun unggal poe maranehna dibeberik kunu moro. Di baroro teh lain rek diala dagingna. Tapi pikeun diadukeun jeung manusa sakitan.
Dina hiji poe, sakabeh kuda ngayakeun riungan. Maranehna baradami pikeun neangan jalan sangkan bisa hirup tingtrim, teu di beubeurik wae kunu moro.
- Dongeng Sasakala: LELE PAMATILAN
11 Feb 2002 - 2:28 am
Jaman baheula mah lauk nu pangranggetengna teh mujaer, eukeur mah awakna gede, turug-turug boga pakarang, gerakanana rancingeus. Dina tonggongna aya nu rangseb tur boga pamatil. Tong boro bangsa lauk keneh, dalah jelema oge ngarasa sieun ari dipatil mah.


text:
BAB I
BUBUKA
1.1 Kasang Tukang Masalah
Carita pondok anus ok disingket carpon nyaĕta carita anu wujud fisikna memang pondok. Carpon aya sasaruanana jeung dongĕng, duanana pada-pada karangan pondok. Bĕdana mah dina dongeng aya unsur nu pamohalan, ari dina carpon umumna euweuh, tegesna eusi caritana kaharti ku akal palaku, jalan carita, tempat jeung waktu kajadianna, dirĕka lir anu enya-enya kajadian. Dongĕng ka asup sastra heubeul, sumebarna ku cara lisan, umumna teu jelas nu ngarangna (anonim), ari carpon ka asup kana sastra kaayeunakeun, sumebarna ku cara ditulis, tur jelas nu ngarangna.
Carpon sunda mimiti aya tahun 1929, sok dimuat dina Majalah Parahiangan. Buku kumpulan carpon sunda anu munggaran nyaeta Dogdog Pangrewong karangan GS (1930), kusabab kitu perlu medar masalah carpon.
1.2 Tujuan
Tujuan nyusun ieu makalah nyaeta :
1. Terang kana definisi carpon
2. Terang kana nao-naon bae atawa struktur anu aya dina carpon
1.3 Rumusan jeung Watesan Masalah
Sabaraha masalah nu baris ditalungtik dina ieu makalah dirumuskeun dihandap :
1. Definisi carita pondok (carpon)
2. Tema dina carpon Emang jeung Alo
3. Palaku jeung watek palaku carpon Emang jeung Alo
4. Setting / Tempat = tempat → di imah
= waktu → peuting, sore
PEDARAN
EMANG JEUNG ALO
Dina ĕta emang, ki Ahmad meh ku saban jalma dipikasieun, dipikagimir, komo barudak mah. Mun rentang-rentang emangna tĕh berebet lalumpatan. Pokna tĕh,”harilik, gelap saleser!”
Sarieuneun tĕh lain pedah sok nampiling atawa nyabok ngagitik da tara nyintreuk-nyintreuk acan. Ieu mah ĕta sarieuneun ngadĕngĕ omonganana. Da poksangna bĕak tikarep, cĕplak pahang garihal sugal jeung kasar. Rajeun adab-adaban, handap lanyap matak nyarug.
Najan sarĕrĕa nyaho gĕ omonganana tĕh henteu terus jeung hatĕna. Tapi, ari matak nyungkelit mah angger baĕ pikanyerieun.
Geura waĕ nya, sakalieun barudak tingbarakakak ogĕ pĕdah manggih pikaseurieun, ana gantawang tĕh, “Montong calecĕngiran monyĕt! Cetain teuing!”.
Nu kuduna cetaan ogĕ jadi cĕtain, dialek
Atawa, “Calukan Si Beuki Mĕwĕk, sugan moal jeblĕh ari dibĕrĕ coklat mah,” ka alona nu reumbay cimata mun kabeneran ka sentak.
Lamun keur nyetiran mobil, pĕk hareupeunana aya tukang beca dugal-dugil ngaboseh da puguh nanjak, haok baĕ,”minggir lu! Hayang kojor!”
Atuh puguh baĕ tukang bĕca tĕh tibuburanjat, jadi reuwas ku sora tutĕr tĕh jeung ceuli deui panas asa disebit. Polotot baĕ ti dituna mah rĕk ngalawan. Tapi, ari rĕt kana bentang nu tinggurilap dina taktak emang Ki Ahmad, kulahĕk baĕ, ngan ukur,” samber kolĕra?dilebok meong!” ceunah gegerenyeman.
Hiji mangsa mah der baĕ Emang Ki Ahmad tĕh ngamuk mani ngawakwak. Ari soalna mah teu pira, ĕta padah raport si Husen goring, ngitungna meunang tilu.
Raport tĕh diiwir-iwir
“Teu kaharti, teu kaharti! Ngitung tepi ka meunang tilu! Kapan basa di kelas duana mah peunteun dalapan. Tuh ilikan!
“moal aya peunteun ngitung uclag-aclog kitu. Tina dalapan jadi tilu. Kapan ayeuna tĕh kakara kwartal kahiji. Sugan guruna waĕ euweuh kanyaho!
“Atuda mang, kapinteran budak tĕh angger. Aya mangsana tin u ieu maju, tin u itu mundur, tin u itu maju, ti nu itu mundur. Kapan aya hukum perkembangan, “Ki Ahmad nyoba-nyoba mĕrĕ katerangan.
“Ah, nanahaon makĕ hukum perkembangan, hukum perkembangan sagala. Pipinteran! Ketang, guru jaman ayeuna mah sok asa pinter, tapi ari digawĕ teu bisa balener. Leuh guru dĕwĕk mah baheula, sirahna oge barutak tanda guru pinter”
“Har, asa garampil teuing haying disebut pinter tĕh, kantun ngerok sirah waĕ panginten nya, Mang..?”
“lain butak ku dikerok, bodo! Tapi bakating loba mikir. Terus terang baĕ dĕwĕk mah teu pati percaya ka guru jaman ayeuna mah, teu! Coba pantar silaing budak bau jaringao euweuh kanyaho, makĕ katenden ngajar. leuh, sareksek nĕnjo gĕ”.
Beungeut ki Ahmad mimih beureum, hatena mimiti panas.
“
Emang ki Ahmad jebi
“uwah, dĕwĕk mah nyakolakeun budah tĕh, tamba gandĕng wae di imah. Da ari ngajar kitu-kitu waĕ mah dĕwĕk gĕ bisa, pira ngajar maca jeung ngitung. Asa euweuh hĕsĕna, teu kudu sakola heula! Geura…..sen, Husen! Jang urang di ajar ngitung ku Bapa!? Ceunah ngageroan anakna.
Si Husĕn nyampeurkeun
“leuh Ujang, dĕngĕkeun. Mun ngitung bisa deui meunang dalapan, ku Bapa dipangmeulikeun kareta mesin. Haying?”.
…………………………………………
(dicutat tina Guriang Tuju, Karangan Tini Kartini)
2.1 Definisi Carita Pondok (Carpon)
Carpon dicutat tina buku miara adegan kanggo murid SLTP kelas I, carita pondok biasa disingkat carpon. Asalna tina tarjamahan bsa inggris, “short story”. Carpon nuduhkeun kana karya rĕkaan (fiksi) nu diwangun dina basa lancaran.
Sedengkeun dicutat tina buku Gapura Basa kanggo murid SLTP kelas I, Carpon tĕh singgetan tina carita pondok, nyaĕta karangan dina basa lancaran. Hidep gĕ tangtu remen maca carpon, boh anu dimuat dina majalah, kora, atawa anu geus dibukukeun.
Jadi nu disebut carpon nyaeta karangan fiksi nu diwangun dina basa lancaran.
2.2 Struktur Carpon
Tema dina carpon Emang jeung Alo tĕh nyaĕta Si Emang anu dipikasieun ku sabab omonganana pikanyerieun batur jeung Ki Ahmad nu bageur sarta Husen nu cicingan.
Palaku jeung watek palaku
a. Emang watekna : galak, poksang ngomongna
b. Ki Ahmad : bageur, jeung sabar
c. Husen : cicingan jeung bageur
Setting : tempat : di imah
Waktu : peuting, sore jeung isuk
PANUTUP
3.1 Kacindekan
Sabada diayakeun analisis kana carpon (carita pondok) dibantun kacindekan :
1) Carpon nyaeta karangan fiksi anu diwangun dina basa lancaran
2) Tema carpon Emang jeung Alo
3) Conto palaku jeung watek palaku dina carpon : emang watekna galak jeung poksang.
4) Conto setting dina carpon :
Tempat : di imah.
3.2 Saran
Urang tĕh kudu sopan dina bahasa, supados teu aya nu ngarasa minder.
DAFTAR PUSTAKA
Prawirasumantri, Abud. 1990.


text:
Congcorang
Congcorang nu mangrupa hiji ordo Mantodéa diwangun ku 1.800 nepi ka 2.000 spésiés, nu lolobana kaasup Mantidae. Dulur congcorang pangdeukeutna nyaéta ordo Isoptera (rinyuh) jeung Blattodea (cucunguk). Sababaraha éntomologis ngagolongkeun congcorang jeung cucunguk dina hiji ordo.
Congcorang kawentar ku ukuranana nu katémbong badag tur lincah. Kadaharanana biasana mah serangga hirup samodél laleur; spésiés congcorang nu leuwih badag sok ngamangsa kadal leutik, bangkong, jeung manuk ku cara ditéwak ku "leungeun"na.
Congcorang téh manukna dina nyaru mah, utamana ngaluyukeun manéh jeung kelir dangdaunan tempat hirupna sahingga bisa nyumput ti nu rék ngamangsa, sakaligus ngadodoho mangsana. Spésiés nu di Afrika jeung Australia mah aya nu bisa robah kelirna jadi hideung dina jangka sababaraha poé. Malah lain kelirna wungkul, sabab panémbongna gé bisa nyaru dangdaunnan, jukut, atawa babatuan.
Baranahan[édit | édit sumber]
Congcorang téh kanibal. Lian ti ngamangsa serangga séjén, dulurna sorangan gé sok dihakan, malah mah batur jalanganana pisan (najan dongéngna sok dileuwih-leuwihkeun). Dina mangsa kawin, biasana mah dina mangsa usum gugur, congcorang jalu kudu ati-ati pisan mun ngadeukeutan bikangna. Nu jalu biasana ngadeukeutan ti tukang, laju tumpak tonggong bikangna pikeun ngasupkeun sél-sél spérma dina kantong husus dina beuteung bikangna. Congcorang bikang biasana nyerang/ngégél hulu jaluna, malah bisa ogé jalangan lumangsung bari jaluna dihakan.
Gumantung ka spésiésna, congcorang bikang bisa ngahasilkeun sapuluh nepi ka opat ratus endog, diteundeun dina busa nu dihasilkeun ku kelenjar dina beuteungna. Busa ieu laju ngaheurasan, ngabentuk kapsul dina dangdaunnan atawa dina taneuh. Aya spésiés nu ngajaga endogna, aya ogé nu henteu. Endog ieu kadang sok dihakan ku sabangsa nyiruan.
Congcorang ngalaman tilu hambalan métamorfosis: endog, larva, sawawa. Para élmuwan mah sok nyebutna téh métamorfosis teu anggeus, sabab larva jeung nu geus sawawa méh sarupa, iwal ukuranana leuwih leutik jeung teu jangjangan. Larva congcorang ngabadagan awakna ku jalan ngaganti awak luarna ku éksoskeleton nu liat jeung ganti kulit mun perlu. Ieu bisa lumangsung lima nepi ka sapuluh kali, gumantung spésiésna, nepi ka tungtungna ngahasilkeun jangjang nu sampurna.
Anggapan[édit | édit sumber]
Pangebon nu ngarti mah mikaresep ka congcorang téh, sabab sok ngahakan rupa-rupa hama nu ngaruksak. Para patani organik nu teu maké péstisida sok maké congcorang salaku kontrol hama biologis. Di sabagian tempat mah malah endogna geus bisa dibeuli di pasar.
Di sagigireun ngamangsa hama, congcorang ogé ngahakan serangga nétral/nu nguntungkeun, pokona mah naon baé, kaasup kukupu jeung kolibri.
Status konservasi[édit | édit sumber]
Ngan aya hiji spésiés congcorang nu aya dina daptar Rada Kaancam, nyaéta Apteromantis aptera ti Spanyol.
Sajarah[édit | édit sumber]
Dadaran pangheubeulna ngeunaan congcorang aya dina sajak na naskah kuna Cina Erh Ya nu ngagambarkeun kawani jeung kaludeung. Naskah lianna, Pen ts'ao (taun 1108), ngagambarkeun wangun endog congcorang, daur tumuwuhna, anatomi, kaasup fungsi anténeuna.
Dina abad ka-18, biologi jeung morfologi congcorang geus kaitung akurat, di antarana dina buku Insekten-Belustigungen (Kalangenan Serangga) karya Roesel von Rosenhof.
Tumbu kaluar[édit | édit sumber]
- Natures's Best Masked Flower Image
- Phylogeny of Mantodea based on molecular data: evolution of a charismatic predator
Rujukan[édit | édit sumber]
- Mantodea, Wikipédia édisi basa Inggris per 26 Januari 2006.
- Tree of Life - Mantodea
- Klausnitzer, Bernhard (1987). Insects: Their Biology and Cultural History, Teu kanyahoan. ISBN 0-87663-666-0.
- O'Toole, Christopher (2002). Firefly Encyclopedia of Insects and Spiders, Firefly. ISBN 1-55297-612-2.
- Checklist of Mantodea originally compiled by the Los Angeles County Museum


text:
Kuda nil
Kuda nil (Hippopotamus amphibius) nyaéta sato mamalia semi-akuatik gedé nu kapanggih ngojay di situ di Afrika sub-sahara.[1] Sanajan béda rupa, hippopotamus sabenerna dianggap patali pisan jeung paus salaku dua sato nu miboga nini moyang sarua nu aya antara 54 juta taun ka tukang.[1] Kuda nil resep kana cai, sabab éta kunaon jalma Yunani méré ngaran "Kuda wahangan".[2] Kuda nil méakeun nepi ka 16 jam sapoé ngeueum na di wahangan jeung situ pikeun ngajaga awak gedéna tiis tina cahya panon poé Afrika nu panas.[2] Kuda nil miboga anatomi jeung rupa kawas gentong awak nu pohara gedéna jeung boga panjang nepi ka lima méter jeung beurat leuwih ti opat ton, dibarengan ku suku nu pendék jeung gempal.[1] Sanajan boga awak pohara gedéna, mamalia cai ieu bisa gerak alus na cai, jeung lumpat di darat kalawan gancang.[3]
Referensi[édit | édit sumber]
- ↑ a b c (en)Hippo (diakses 8 Maret 2016)
- ↑ a b (en)Hippopotamus (diakses 8 Maret 2016)
- ↑ (en)Hippopotamus (diakses 8 Maret 2016)


text:
Damon Albarn
Damon Albarn nyaéta perosnil ti grup musik blur anu lahir tanggal 23 Maret 1968 di Whitechapel, London, Inggris[1][2]. Damon nyaéta anakna Keith jeung Joan[2]. Damon anu pindah ka Colchester, Damon mulai diajar musik jeung drama (kurang leuwih akhir taun 70an)[2]. Damon papanggih jeung Graham Coxon, terus ngabentuk grup musik, dingaranan Seymour anu ayeuna mah geus diganti jadi blur[1][2]. Gaya musik loba maké kekecapan anu sarkastik tapi éndah kapirengna kajaba deuih sorana anu unik[2]. Damon Albarn loba kapangaruhan ku The Beatles, Rolling Stones, Kinks, jeung Small Face[2].
Kira-kira taun 1980an, Damon pindah widang garapan, tina musik kana drama, terus pindah ka Debden pikeun diajar di the east 15 Drama school[3]. Sabada manéhna nyindekkeu yén manéhna téh aktor panggoréngna saalam Dunya, Damon milih pikeun mulang deui ka imahna[3]. Damon nyokot keurseus musik di Goldsmith College, London Kidul nu di mana manéhna apanggih jeung Graham deui[3]. Saacan ngabentuk Seymour (ayeuna blur), Damon panggih jeung para personilna, Graham Coxon (gitar), Dave Rowntree (drum), jeung Alex James (bass) dina hiji grup sirkus. Damon Albarn anu vegetarian (resep sayur) ieu ngabentuk hiji grup musik animasi anu dingaranan Gorillaz[2].
Référénsi[édit | édit sumber]
- ↑ a b Profil Damon Albarn-kapanlagi.com (diaksés tanggal 20 Nopémber 2011)
- ↑ a b c d e f g (en)bio-trivia-Damon Albarn-imdb.com (diaksés tanggal 20 Nopémber 2011)
- ↑ a b c (en)Damon Albarn-vblurpage (diakséstanggal 21 Nopémber 2011)


text:
Dina keur usumna mah, manggihan kacang panjang téh ampir unggal poé. Di dapur, ngabugbrug diwadahan. Salian ti meunang ngala ti kebon téh, aya kalana mangrupakeun pangirim ti tatangga anu mulang tas ti kebon. Biasana mah kacang panjang téh dijadikeun deungeun sangu, naha diangeun, diseupan (diteundeun di luhureun sangu anu diseupankeun) atawa didahar atahna langsung dicoélkeun kana sambel.
Salian ti ngeunah dipaké pikeun deungeun sangu téh, nurutkeun inpo ti loka Makanan Sehat, kacang panjang téh loba mangpaatna pikeun kaséhatan awak. Mangpaatna diantarana pikeun:
- Ngadalikeun atawa nurunkeun gula darah
- Nurunkeun darah tinggi
- Nyegah panyakit jantung
- Mantuan gawé padaharan (organ pencernaan)
- Ngurangan kaserang panyakit daging jadi (kanker)
- Ngubaran sembelit
- Ngubaran rématik
- Ngubaran diaré, arthritis jeung gangguan dina saluran kemih
- Mantuan ngubaran panyakit ginjal jeung arateul
- Ngajaga kulit supaya henteu kaserang éwateun
- Ngubaran kulit boléksék kusabab kaduruk
Jadi, salian ti pikeun nambahan segut kana dahar ku jalan dijieun deungeun sangu, ogé loba mangpaatna pikeun kaséhatan awak.


text:
Sifat jalma dumasar kana rupa-rupa hitutna
Juni 5, 2008 Tunda talatah
Harita mah keur masih lelengkah halu, keur masih keneh ngurus
wapsite (aya keneh ayeuna ge) di
peperonity.com (masih keneh jaman
community.biz), tara elat nepangan Kusnet.
Paling seringna mah maca banyol, malahan tiap kali maca sok rajeun didownload,
tuluy dikirimkeun via email ka sobat-sobat. Manual we harita mah, ku hp maksudna
mah, enya ge dibantuan make PC, ukur transfer data, da modemna teu aktif wae.
Include dina nyieun wapsite ge wungkul make hp,
Tina banyolan2 nu paling dipikaresep ku balad2 nyaeta nu judulna Sipat jalma dumasar kana rupa-rupa hitutna,
Sumbangan ti kang ndoell. Keur nu can apal kumaha sifat jalma dumasar kana
rupa-rupa hitutna versi Kusnet, kieu:
(punten yeuh komunitas urang sunda di internet, ieu mah sono)
Jalma jujur
Jalma nu daek ngaku mun geus hitut
Jalma teu Jujur
Jalma nu hitut tuluy nyalahkeun batur
Jalma belegug
Jalma nu nahan hitut mangjam-jam lilana
Jalma nu berwawasan
Jalma nu apal iraha kuduna hitut
Jalma nu Misterius
Jalma nu hitut tapi batur euweuh nu nyahoeun
Jalma nu sok gugup
Jalma nu ujug-ujug nahan hitut mun keur hitut
Jalma nu Percaya Diri
Jalma nu yakin yen hitutna seungit
Jalma nu Sadis
Jalma nu hitut bari dibekep ku leungeun tuluy dibekepkeun ka irung batur
Jalma nu Isinan
Jalma nu hitutna teu disada tapi ngarasa isin sorangan
Jalma nu Strategic
Lamun hitut sok bari seuri ngagak-gak meh nutupan sora hitutna
Jalma nu Bodo
Lamun geus hitut tuluy narik napas keur ngagantian hitutna nu kaluar
Jalma nu Pedit
Lamun hitut dikaluarkeun saeutik-saeutik nepi ka disada tit..tit..tit…
Jalma nu Sombong
Jalma nu sok ngambeuan hitutna sorangan
Jalma nu ramah
Jalma nu sok resep ngambeuan hitut batur
Jalma nu tara gaul
Mun hitut sok bari nyumput
Jalma nu Sakti
Mun hitut bari make tanaga dalem
Jalma nu pinter
Jalma nu bisa nyirian hitut batur
Jalma nu sial
Mun hitut kaluar jeung bukur-bukurna…


text:
Home » Contoh Pidato » CONTOH PIDATO BAHASA SUNDA ; MIARA JEUNG MICINTA KASENIAN TRADISIONAL SUNDA
Bahasa Sunda adalah bahasa yang dipergunakan oleh suku sunda yang sebagian besar hidup di Propinsi Jawa Barat dan Banten. Bahasa Sunda memiliki kosa kata yang unik yang beberapa diantaranya sulit untuk diterjemahkan ke dalam Bahasa lain. Contohnya, jrut, clak, ceuleukeuteuk, hing, dan masih banyak lagi. Dalam penulisannya pun ada perbendaan . Misalnya pada penulis huruf e untuk kata seperti lele, dan eu untuk kata seperti peuyeum.
Di bawah ini adalah contoh penggunaan Bahasa Sunda dalam bentuk pidato. Biasanya di sekolah sering diadakan lomba pidato dalam bahasa Sunda. Bagi anda yang memerlukan contoh pidato dalam Bahasa Sunda silahkan baca pidato berikut ini
Assalamu`alikum Warohmatullohi Wabarokatuh
Sampurasun!
Ibu miwah bapa dewan juri nu luhung ku elmu panimu, jembar ku karsa, karya, katut pangalaman nu ku sim kuring dipihormat. Teu hilap oge sadaya rerencangan anu sami hadir di ieu tempat, anu ku sim kuring dipiheman.
Puji sinareng syukur Alhamdulillah urang sanggakeun ka dzat Illahi Rabbi, Allah SWT, mungguhing ku kakawasaan anjeun-Na urang sadaya tiasa diparengkeun riung mungpulung patepung lawung paamprok jonghok di ieu tempat . Shalawat sareng salam mugia dilelerkeun ka jungjunan urang habibana wanabiyana Muhammad SAW, ka kulawargina, ka sohabatna tur ka urang sadaya salaku umatna.
Kadang wargi anu mulya
Dina ieu kasempetan dina raraga pasanggiri pidato basa sunda tingkat kacamatan cipaku sim kuring neda widi bade diajar cumarios di payuneun wargi sadaya. Kaleresan sim kuring kapapancenan tugas ti sakola, janten wawakil sakola ngiring pasanggiri pidato. Dupi judul anu baris dibiantarakeun nyaeta” Miara jeung Micinta Kasenian Tradisional Sunda”.
Sakumaha ku urang kabandungan, dina jaman globalisasi pangaruh kabudayaan luar teu tiasa disingkahan. Kaasup dina widang kasenian. Hal ieu matak ngahariwangkeun, sabab seueur murangkalih urang sunda anu leuwih mikawanoh kana kasenian anu jona ti luar batan kasenian asli titinggal ti karuhun. Minangka conto, seueur murangkalih anu leuwih maher ngamaenkeun piano ti badan nabeuh calung, degung, angklung atawa nu liana.
Teu salah upama urang ngulik seni anu jolna ti luar, tapi urang oge ulah mopohokeun kana tradisi asli kasenian urang sunda saperti calung, angklung, degung, tari ketuk tilu, jeung rea-rea deui. Ku saha deui rek dimumulena budaya sunda ari lain ku urang sunda mah. Lamun urang hare-hare bae, teu nolih kana pangaboga urang, bisa-bisa nu bisauen nabeuh degung teh urang amerika, urang jepang jeung urang eropa. Naha geunig kitu ? Tangtu ku urang mindeng kabandungan, urang jepang, urang amerika atawa urang eropa, daratang ka tanah sunda hayang diajar nabeuh degung atawa ngadalang. Maranehna kacida segutna diajar, nepika sakabeh elmu ti guruna bisa kapimilik.
Ibu miwah bapa dewan juri nu ku sim kuring dipihormat, rerencangan sadaya nu ku ku sinkuring dipikaheman.
Miara kaasenian sunda teh teu cukup ku ngan ukur ngapalkeun ngaran rupa-rupa alat kasenian sunda. Nu leuwih alus, urang kudu diajar nabeuh alat-alat kasenian sunda sangkan urang boga pangabisa, teu eleh ku urang luar. Di sakola, biasana sok aya alat-alat kesenian sunda kayaning degung, calung, angklung, kacapi jeung rea-rea deui. Tah tia ayeuna, hayu urang mangpaatkeun sarana nu aya disakola kalayan bimbingan ti bapa jeung ibu guru.
Pamungkas, mudah-mudahan ieu pedaran teh jadi panggeuing ka sim kuring hususna umumna ka sadayana urang sunda sangkan leuwih soson-soson miara jeung micinta budaya sunda. Nu dipiharep, budaya sunda teu leungit sarta terus nanjeur sapanjang jaman.
Sakitu anu kapihatur, wabilahi taufik wal hidayah, wassalmu`alikum wr.wb.
********************************
Demikianlah contoh pidato Bahasa Sunda yang berjudul Miara Jeung Micinta Kesenian Tradisional Sunda. Semoga bermanfaat.
Next
« Prev Post
« Prev Post
Previous
Next Post »
Next Post »


text:
Hasil Pencarian
Hasil pencarian untuk kata kunci ngareungeu (2)
- NADOMAN NURUL HIKMAH, DARAS I (bagian 5)Al Baqarah (Surat Kadua) - Ayat 67 d/k 93
1 May 2003 - 2:10 am
41. PERBAWANA DUNYA (:2/67,68,69,70) - rhs, 3 Syawal 1421 H
- Perbawa haliah dunya, mindengna mah sok kacida,
marageuhan bebeneran, asa bener ceuk sorangan.
- Dugi ka dawuh Ilahi, dirugal-rigel pribadi,
ngahaja ditarekahan, sangkan teu karurugian.
- Nyieun rupaning alesan, ngahaja dipalikiran,
dawuh Alloh diakalan, sangkan jadi kauntungan.
- Saperti urang Yahudi, awahing nyaah ku sapi,
api-api nu teu ngarti, kana dawuhan Ilahi.
- Nu kitu munapek pasti, saperti urang Yahudi,
bakal dibendon ku Gusti, Alloh mah Maha Tingali.
- Perbawa haliah dunya, mindengna mah sok kacida,
- WANGSIT TI NU MINDENG DITAREANGANKatampi ku Nu Katitipan di Situs Astana Gede - Kawali, 18 September 1990
9 Oct 2001 - 5:15 am
Kanyataan nu peurih ayeuna eta jadi ciri ganti wanci. Tapi kudu karuat akar dirina, maksudna ulah baranggawe bari teu make titincakan, kudu apal liliwatan jaman. Terus bae terus nyieun tapak nyieun lacak.


text:
- KH. Abdul Aziz Affandy
- Riyadoh
-
Nu Kumaha Ari Kasuksesan Sejati Mungguh Ilahi ?
Jenis pola ibadah eta aya nu dhohir, aya nu batin.
Ibadah dhohir nyaeta nalika kondisi kaayaan normal, sedengkeun ibadah batin nyaeta nalika situasi jeung kondisi henteu normal.
Anu kapendak (terjadi) eta (mangrupakeun) tugas tina bukti takdir anu karandapan. Teu sadaya mu’min bisa ngarti tapi sebagian nu saeutik bisa ngarti.
Anu ngarti maka kaayaan bakal dibalikkeun kana kondisi normal, sabalikna anu teu ngarti bakal nyanghareupan kondisi anu leuwih prihatin.
- Dilihat: 2952


text:
Begini uniknya blog gado-gado, segala topik dan bahasa ada...! Hari ini Abah sedang menulis fiksi dengan bahasa Sunda, topiknya pun berbau asmara. Ciecie.
Lumayan buat refreshing setelah dua hari kelelahan mengisi polybag untuk menanam lada perdu. Hehe
Kuring diuk digigireun waluh nu ngareuy minuhan awi 6 meter. Batur mah waluh dipelak nyangigir (horizontal), kuring mah vertikal we ngameh aya keur ngiuhan tengah poe ereng-erengan.
Teeeng lamunan inget ka Neng Ecih. Guru bahasa Inggris nu amis budi, sopan jeung pinter kacida.
Rambutna panjang sacangkeng. Onder na saeutik di luhur tuur.
"Duh, mun onderna dibedol nepi kana cecekolan mah, meureun pantes pikeun calon kuring."
"Kacida mun rambut endahna ditutup kaen nu siga taplak meja mah. Meureun kuring reugreug teu sieun ngarumbay ka batur nalika naek angkot."
Deuh....asa meni greget hayang gera Senen hareup. Hanjakal ngan sapoe nu sajadwal teh.


text: souvenir kantor, mug polos cirebon, mug promosi jogja, mug print malang, mug murah meriah, mug polos bogor, mug murah malang, mug murah samarinda, mug print surabaya, mug print di surabaya, mug polos coating, mug polos murah jogja, mug printing harga jogja, contoh souvenir kantor, mug printing gift, mug print foto, mug promosi murah surabaya, mug photo print, jual souvenir untuk kantor, mug murah souvenir, mug polos coating murah jakarta, mug print depok, mug promosi bandung, bikin souvenir kantor, mug printing jakarta selatan, mug print murah, mug sablon, mug promosi medan, mug printing, mug murah solo, mug polos harga, harga souvenir kantor, mug murah polos, mug polos eceran, mug murah online, mug print image size, mug murah tangerang, mug promosi bekasi, mug print background, mug polos import, mug printing bali, mug promosi jakarta, mug pasangan lucu, mug promosi di jakarta, mug print area, jual souvenir kantor murah, mug polos coating murah, mug murah sablon bandung, mug printing uk, mug printing bekasi, mug print website, mug sablon di jakarta, mug polos malang, mug polos coating bekasi, mug polos surabaya, mug promo surabaya, mug polos murah surabaya, mug print murah jakarta, mug polos coating jogja, mug printed murah, souvenir buat kantor, mug murah satuan, mug putih surabaya, mug print design template, mug murah souvenir cantik, souvenir alat kantor, mug photo, mug promosi bni, mug printing surabaya, mug murah perkahwinan, mug printing murah kuala lumpur, mug printing facebook, mug promosi depok, mug printingonline, mug promosi harga, mug murah medan, mug print murah bandung, mug sablon di tangerang, mug printing machine prise, mug printing harga jakarta, mug printing in jakarta, mug murah untuk cenderahati, mug putih, mug printing murah, mug polos di bandung, mug polos tangerang, mug printing murah di jakarta, souvenir kantor eksklusif, mug polos di yogyakarta, mug print design vector, mug sablon cikarang, mug printing harga bandung, mug promosi di bandung, mug murah untuk souvenir pernikahan, mug polos murah bandung, mug printing bandung, mug putih polos murah, mug promosi murah di bali, mug printing di jakarta, mug print kaskus, mug printing jakarta, mug printing murah malaysia, mug polos termurah, contoh souvenir acara kantor, mug putih grosir, mug sablon di solo, mug polos kaskus, mug promosi di surabaya, mug murah palembang, mug polos warna, mug printing harga dibandung, mug printing diy, mug prnting bandung, mug polos kediri, mug photo online, mug printing singapore, mug putih coating, mug polos yogyakarta, souvenir murah untuk kantor, mug murah souvenir ultah, mug printing liverpool, mug murah sidoarjo, mug polos pontianak, mug print murah surabaya, mug murah semarang, mug sablon bekasi, mug polos grosir, mug promosi, mug print semarang, mug online jakarta, mug polos tanpa coating, mug polos solo, souvenir perpisahan teman kantor, souvenir kantor murah, mug printing di bandung, mug polos murah jakarta, mug pasangan unik, mug promosi di medan, mug printer harga, model souvenir kantor, mug putih polos surabaya, souvenir merchandise kantor, mug putih kosong, mug polos non coating, mug sablon depok, mug polos bandung, mug sablon di bandung, mug print, mug murah tanggerang, mug print harga, mug murah melaka, mug print ideas, mug promosi murah, mug promosi surabaya, souvenir untuk kantor di surabaya, mug polos jakarta, mug polos putih, mug printing size, aneka souvenir kantor, grosir souvenir kantor, souvenir untuk kantor, mug print jogja, mug pernikahan, mug print gift, mug polos depok, mug putih polos, souvenir acara kantor, mug printing harga malaysia, mug polos medan, mug printing harga, mug print di jakarta, mug printing murah jakarta, souvenir untuk perpisahan teman kantor, mug promosi murah jakarta, mug promosi bogor, mug polos impor, mug printing murah surabaya, souvenir untuk teman kantor, mug photo jakarta, mug print video, mug printing machine, mug photo design, mug sablon di surabaya, souvenir kantor unik, mug pakai foto, mug polos jogja, mug printing jogja, mug print di bandung, mug murah untuk souvenir, mug polos, mug sablon di bogor, mug printing online order, mug printing london, mug print bandung, mug pake foto, mug sablon bandung, jual souvenir acara kantor, mug print design, mug murah pekanbaru, mug polos bekasi, souvenir ulang tahun kantor, mug printing harga foto, cari souvenir kantor, mug polos semarang, mug polos pekanbaru, mug print jakarta, mug printing jakarta utara, mug promosi murah bandung, mug sablon bogor, mug murah makassar, mug print bogor, mug putih murah, mug printing jakarta barat, contoh souvenir untuk kantor, mug printing logo, mug print online, mug polos murah, mug murah surabaya, mug printing harga surabaya, mug murah yogyakarta, mug sablon digital, mug murah lucu, mug printing for birthday, mug sablon decal, mug promosi denpasar, souvenir gathering kantor, mug murah untuk doorgift, mug printing bogor


text:
Bulan hijriyah online dating buzzfeed top dating sites
The Islamic tradition is unanimous in stating that Arabs of Tihamah, Hejaz, and Najd distinguished between two types of months, permitted (ḥalāl) and forbidden (ḥarām) months.The forbidden months were four months during which fighting is forbidden, listed as Rajab and the three months around the pilgrimage season, Dhu al-Qa‘dah, Dhu al-Hijjah, and Muharram.
Inscriptions of the ancient South Arabian calendars reveal the use of a number of local calendars.ku sabab taun bulan ieu 11 poé leuwih pondok ti batan taun panonpoe, sanajan poé sucina Islam dirayakeun dina tanggal nu ajeg dina kalender Islam, dina kalender Gregorian mah baris geseh 11 poé miheulaan saban taunna.Taun Islam katelah ogé taun Hijrah alatan taun munggarannana nyaéta taun kajadian Hijrah; Nabi Muhammad emigrasi ti Mekah ka Madinah.According to this view, Nasī’ is related to the pre-Islamic practices of the Meccan Arabs, where they would alter the distribution of the forbidden months within a given year without implying a calendar manipulation.This interpretation is supported by Arab historians and lexicographers, like Ibn Hisham, Ibn Manzur, and the corpus of Qur'anic exegesis.
Search for bulan hijriyah online dating:
At least some of these South Arabian calendars followed the lunisolar system.


text:
Blog ieu kainspirasi ku facebook (fesbuk) BTS (Bodor Tarucing Sunda). Harepan mah aya manpaat kanu maraca ieu blog. Eusi ieu blog tiasa mangrupi carita, dongeng, bodor, tarucing seurieus atawa banyol heureuy, lucu atawa kumaha we......
Tangtos wae aya postingan kengeng copas (copy paste) ti BTS atanapi ti mana wae. Mugi pengurus BTS rido manah pami aya sababaraha nu ku sim kuring dicopas. Punten pisan ka sadaya pupuhu BTS, sanes simkuring bade nyaingan atanapi ngalindih BTS, mung seja ngiringan ngorojong, ngamumule budaya, komunitas urang/basa sunda, oge seja ngaronjatkeun ( eh ngeuyeubkeun) media komunikasi urang sunda.
Sakumaha nu tos kauninga ku sadayana; facebook tos kawentar, baraya tos tiasa ti kawit daftar dugika medar, update status ngintun komentar, ngeusi profil dugi ka ngunggah foto. Kumaha ari blog??? Tangtos aya bentenna. Mangga ka sadaya baraya cobian....
Nyanggakeun ieu blog ........ ka sadaya urang sunda nu ku simkuring dipikadeudeuh.........


text:
Teu karaos tos sasasih langkung sim kuring teu ngelol, teu ngablogg. Alesanana mah seueur pisan (ehmm):
- Pareum Listrik Na ..... asa sering pareum listrik teh, sadinten aya dua tilu kalina (23 X). Duka ti kawit ayeuna mah rupina lancar ngagebur listrik PLN teh sapertos di Australi (Lembur Kang Iwan), sareng deui aya jaminan ti Presiden SBY "Indonesia dijamin bebas pemadaman bergilir". "Digentos ku Program Penyalaan Bergilir" saur Kang Dadang tea mah.
- Listrik PLN hurung, eh...komputer ngadat....
- Listrik PLN hurung komputer normal eh.... modem ngeteyep ngarayap jiga entog...
- Listrik PLN hurung komputer normal modem nyerepet eh..... si bungsu ngadat ceurik kokosodan ningal bapana ngablog wae.... (ukeun jajan hoyong dipangku)
- Listrik PLN hurung, komputer normal, modem nyerepet, si bungsu anteng, eh..... pamajikan ......
- ....... mangga teraskeun aleusan nu sanesna mah da seuseur pisan.


text:
Dalam majalah cupumanik, Ajip Rosidi mengingatkan para khatib. Menurutnya, dengan tidak menggunakan bahasa sunda dalam khutbahnya di tatar sunda, secara tidak langsung para khatib dan da’I punya andil besar dalam “Membunuh” Bahasa Sunda.
Para khatib dan da’I (orang sunda) termasuk pengurus masjid sepertinya noyod atau jorjoran memenuhi dalih bahwa tidak semua jemaah mengerti bahasa sunda. Atau mungkin tidak ingin dicap sebagai khatib atau da’I primordialisme, kedaerahan, atau sebutan lainnya yang intinya tidak memiliki rasa nasionalisme. Apakah untuk memperlihatkan rasa kebangsaan harus meninggalkan bahasanya (sunda) sendiri?. Menurut ajip Rosidi untuk memperlihatkan rasa kebangsaan tidak selamanya harus berbahasa Indonesia. Surat kabar bahasa sunda “Sipatahoenan” pada waktu sebelum perang pun digolongkan sebagai surat kabar nasional, sebab isinya memperlihatkan rasa kebangsaan. Terangnya, untuk jadi orang Indonesia tidak perlu berhenti menjadi orang sunda.
Di masjid-masjid yang ada di bandung sudah jarang kita dengar khutbah dengan menggunakan bahasa sunda. Sangat aneh, memang, bila sikap Ulama dan Khathib di masjid yang ada di lingkungan tatar sunda lebih cenderung tidak menggunakan bahasa sunda dalam khotbah jum’atnya. Tentu saja masih ada khatib yang menggunakan bahasa sunda dalam khutbahnya, tapi sayang hanya sebatas di daerah pinggiran, seperti parongpong, gunung halu, dan lain sebagainya. Padahal bila khutbah di tatar sunda disampaikan dengan bahasa sunda, sangat mungkin aan lebih meresap dan menyentuh relung hati yang paling dalam.
Agama tidak semata-mata urusan akal (logika), melainkan juga menembus batas rasa (emosi). Karena itu, akan lain gregetnya bila disampaikan dengan bahasa ibu. Benar, bahasa ibu itu penting. Nyatanya, UNESCO dan PBB yang bergerak di bidang pendidikan. Penghormatan itu ditandai dengan diperingatinya “Mother Tongue day” setiap bulan februari.
Kenyataan bahwa bahasa ibu akan lebih meresap kedalam batin orang banyak, sangat disadari oleh para pendeta dan pastor. Banyak diantara mereka yang mempelajari bahasa Ibu untuk kepentingan kebaktian dan missa. Kenyataan ini memang sangat kontras. golongan mayoritas tampak cenderung mengabaikan bahasa Sunda. Sebaliknya golongan minoritas justru menggunakannya. Janganlah heran bila dibeberapa daerah banyak gereja atu kelenteng di jawa barat yang justru aktif menggunakan bahasa sunda dalam seluruh kegiatan ibadahnya.
Melihat kenyataan semakin langkanya khotbah berbahasa sunda, kita akan teringat dan merindukan da’I atau khatib sekaliber KH. Drs. Abdul Ghazali (Alm) atau lebih terkenal dengan sebutan Kiai Ghozali. Bagi umat islam jawa barat, beliau adalah sosok mubaligh yang sangat dirasakan manfaat risalahnya melalui bahasa sunda. Beliau sangat piawai memanfaatkan psikologi massa dalam dakwahnya. Dengan bahasa sundanya yang khas, beliau telah diterima semua golongan. Tidak heran dari ke khasannya itu lahir suatu jargon melegenda seperti yang di ungkapkan oleh si Cepot. Karunya….nya.!
Selama puluhan tahun berkecimpung menyebarkan risalahnya. Kiai Ghozali tidak henti-hentinya menggunakan bahasa sunda. Beliau sering menyebut bahasa sunda dengan bahasa “padesaan”, malah mengaku bangga dirinya disebut “ulama padesaan”. Ulama yang setiap grak-gerik langkah serta ucapannya dimengerti dan dipahami oleh masyarakat pedesaan. Bahasanya tidak muluk-muluk, tidak untuk gagah-gagahan supaya member kesan hebat. Gaya bahasa Kiai Ghozali sangat realistis, beliau tampaknya sangat konsisten dan menyadari bahwa objek dakwah di jawa barat lebih di dominasi orang-orang yang mengerti dan memahami bahasa sunda.
Apakah benar masyarakat sunda sudah tidak mampu atau teu bareukieun deui menerima penerangan dalam bahasa sunda? Sehingga dalam acara-acara yang dihadiri mayoritas orang sunda harus menggunakan bahasa lain? Atau jangan-jangan rendahnya atau tiadanya kemauan para khatib dan da’i (orang sunda) menyampaikan risalah dengan media bahasa sunda. Lantaran khawatir pesanan. Dengan menyampaikan risalah menggunakan bahasa sunda mereka merasa seolah-olah dibatasi ruang geraknya.
BAHASA SUNDA
Para khatib sarta da’I (jelema sunda) kaasup pangurus masjid jigana noyod atawa jorjoran minuhan dalih yén henteu kabéh jamaah ngarti basa sunda. Atawa meureun henteu hayang dicap minangka khatib atawa da’I primordialisme, kedaerahan, atawa sebutan séjénna anu intina henteu ngabogaan rasa nasionalisme. Naha pikeun nempokeun rasa kabangsaan kudu ninggalkeun basana (sunda) sorangan?. Nurutkeun ajip Rosidi pikeun nempokeun rasa kabangsaan henteu salawasna kudu make bahasa Indonésia. Serat kabar basa sunda “Sipatahoenan” dina wayah saméméh perang ogé digolongkan minangka serat kabar nasional, sabab eusina nempokeun rasa kabangsaan. Cenah, pikeun jadi urang Indonésia henteu perlu ngandeg jadi jelema sunda.
Di masjid-masjid anu aya di bandung geus arang urang déngé khutbah kalawan ngagunakeun basa sunda. Pohara ahéng, memang, lamun dangong Ajengan sarta Khathib di masjid anu aya di lingkungan tatar sunda leuwih condong henteu ngagunakeun basa sunda dina khotbah jum’atna. Tangtu waé masih aya khatib anu ngagunakeun basa sunda dina khutbahnya, tapi nyaah ngan sawates di wewengkon pinggiran, kawas parongpong, gunung halu, sarta séjén sajabana. Padahal lamun khutbah di tatar sunda ditepikeun kalawan basa sunda, pohara meureun bakal leuwih asup sarta nyabak kana relung haté anu paling jero.
Agama henteu sawates urusan uteuk (logika), ngalainkeun ogé nembus wates rasa (emosi). Alatan éta, baris séjén gregetna lamun ditepikeun kalawan basa indung. Bener, basa indung éta penting. Nyatana, UNESCO sarta PBB anu usik di widang atikan. Panghormatan éta ditandaan kalawan ngamumule “Mother Tongue day” saban bulan pebruari.
Kanyataan yén basa ibu baris leuwih meresap kadina batin jelema loba, pohara disadari ku para pendeta sarta pastor. Loba diantara maranéhanana anu duajar basa Indung pikeun kapentingan kebaktian sarta missa. Kanyataan ieu memang pohara kontras. golongan mayoritas kasampak condong teu malire basa Sunda. Sabalikna golongan minoritas malahan maké. Ulah heran lamun disawatara wewengkon loba gereja atu kelenteng di jawa kulon anu malahan aktip ngagunakeun basa sunda dina sakumna kagiatan ibadahnya.
Nempo kanyataan beuki langkana khotbah make bahasa sunda, urang baris kainget sarta sono kana da’I atawa khatib sakaliber KH. Drs. Abdul Ghazali (Alm) atawa leuwih kaceluk kalawan sebutan Kiai Ghozali. Pikeun umat islam jawa kulon, anjeunna nyaéta sosok mubaligh anu pohara dirasakeun mangpaat risalahnya ngaliwatan basa sunda. Anjeunna pohara piawai ngamangpaatkeun psikologi massa dina dakwahna. Kalawan basa sundana anu has, anjeunna geus ditarima kabéh golongan. Henteu heran ti ka khasanna éta lahir hiji jargon ngalegenda kawas anu di ungkapkan ku si Cepot. Karunya….nya.!
Salila puluhan warsih ancrub nyebarkeun risalahna. Kiai Ghozali henteu uereun ngagunakeun basa sunda. Anjeunna mindeng nyebutkeun basa sunda kalawan basa “padesaan”, kalahka ngaku reueus dirina disebut “ajengan padesaan”. Ajengan anu saban gerak-gerik léngkah sarta kedalanana dipikaharti sarta dipahaman ku masarakat pilemburan. Basana henteu muluk-muluk, henteu pikeun gagah-gagahan sangkan member gambaran hébat. Gaya basa Kiai Ghozali pohara realistis, anjeunna kasampak pohara konsisten sarta nyadar yén objek dakwah di jawa kulon leuwih di dominasi jalma-jalma anu mengerti sarta nyurtian basa sunda.
Naha bener masarakat sunda geus henteu sanggup atawa teu bareukieun deui narima penerangan dina basa sunda? Ku kituna dina acara-acara anu dihadiran mayoritas jelema sunda kudu ngagunakeun basa séjén? Atawa boa-boa pendékna atawa euweuhna kemauan para khatib sarta da’i (jelema sunda) nepikeun risalah kalawan média basa sunda. Lantaran salempang pesenan. Kalawan nepikeun risalah ngagunakeun basa sunda maranéhanana ngarasa seolah-olah diwatesan rohang unggut manéhna.
Tinggalkan komentar
Belum ada komentar.
Comments RSS TrackBack Identifier URI